08:15 19 Oktyabr 2013 1145 dəfə oxunub\nKulis.Az yazıçı, “Kaspi” qəzetinin baş redaktoru Natiq Məmmədlinin məqaləsini təqdim edir.\n“İnanıram ki, o yazıçı Ekoya bənzəməyəcək”\nBizdən Eko-zad çıxan deyil, heç ürəyinizi sıxmayın. Düzdür, Azərbaycan müstəqillikdən dərhal sonra ECO-nun üzvü oldu. UMBERTO ECO-nun yox, İƏT ECO-nun. Çox dərinə getmirəm, bircə kəlmə – Eko kimi yazıçılar göbələk kimi yağışdan sonra üzə çıxmırlar. Onun kökü, bünövrəsi və ən nəhayət intellektual masştabı mənsub olduğu mədəniyyətin mənəvi keyfiyyətləri, hələ üstəlik coğrafi sərhədləri üzərində dayanır. Roma Papasından yaxşı katolik olmaq nə qədər gülməlidirsə, Ekodan yaxşı ekoçuluq elə həmən şeydi.\nPortuqaliya millisi Bakıda oynayanda təbii ki, uduzduq. Uduzmaya bilməzdik. Amma yadımda bir şey qaldı, futbolçularımızdan biri demişdi ki, gördünüz, Ronaldoya necə badalaq vurdum. Ronaldo bizim futbolçulara badalaq vurmaq üçünlazım olduğu kimi, Umberto Eko da bizim yazıçılara özünü ona oxşatmaq üçün lazımdı.\nBəs «həyatdan gələn» nədi? Məmləkətimizin həyatdan gələn dəli-dolu yazıçılarından biri sevdiyim şairin qırx yaşında bapbalaca, ovuc içi boyda təbrik yazmışdı. Bu balaca təbrikə qəlbinin istisini elə hopdurmuşdu ki, onu dəftərimin küncünə yazıb indiyə kimi saxlayıram. «Təbiətdə güclü, selləmə, şıdırğı, leysan yağışlar olur, adicə, sakitcə, aram-aram yağan yağışlar da. Və lap bir anlıq, bircə dəqiqəlik sakit yağan yağışdan sonra hardasa bir yolun qırağında doğulub dünyaya gələn bir cüt bənövşə böyük sevinc olub bir uşağın xatirində ömürlük qala bilir. Sən mənim aləmimdə bu yurdun şairlərinin payına düşən, sonsuz-sərhədsiz, adsız-ünvansız, torpağa aram-aram yağan yağışsan, əzizim …». Mənim fikrimcə, həyatdan gələn ədəbiyyat həmən o sakit yağışdan sonra cücərən bir cüt bənövşənin bir kənd uşağının ürəyinə doldurduğu və bütün ömrü boyu özü ilə daşıdığı xatirədir. «Literaturşina» isə həmən o bənövşənin böyründə küllənən broyler toyuğudu, nə qədər əndamlı olsa da, bir kənd beçəsinin dadını vermir.


Məşhurlar "Retro Bakı"da\nMədəniyyət 15 İyul 2016 16:32 (UTC+04:00)\nBakı Şəhər Mədəniyyət və Turizm Baş İdarəsinin təşkilatçılığı ilə yeni “Retro Bakı” layihəsinə start verilib.\nİdarədən Trend-ə verilən məlumata görə, iyulun 9 və 10-da layihənin ilk konsertləri keçirilib. İki saata yaxın müddət ərzində paytaxtımızın sakinləri və şəhərimizin qonaqları milli və dünya inciləri ilə zəngin rəqslərə tamaşa edib və musiqi nömrələrini dinləyiblər.\n16-17 iyul tarixlərində layihənin növbəti konsertləri keçiriləcək. Bu həftə “Retro Bakı”da məşur şanson mahnıların ifaçısı Ceyhun Bakinski tamaşaçıların görüşünə gələcək. Həmçinin müğənnilər Ülkər Quliyeva, Nihad Məlik, “Nabadi” gürcü folklor ansamblının, “Stage Forever” gitaraçalanlar və “Bakı” estrada qruplarının, "Səma" rəqs ansablının maraqlı çıxışları təqdim olunacaq.\nQeyd edək ki, layihə oktyabırın ortalarınadək davam edəcək. Layihə çərçivəsində hər həftə sonu - şənbə və bazar günləri axşam saatlarında Fəvvarələr meydanında müxtəlif konsert proqramları təşkil olunacaq. Layihənin məqsədi XX əsrin 60-70-ci illərində Bakıda musiqidə olan dəbin yenidən canlandırılması və yay aylarında əhalinin asudə vaxtının səmərəli keçməsinin təşkil olunmasıdır.


Beynəlxalq Etwinning layihəsi çərçivəsində İ.Həsənov adına İsmayıllı şəhər 1 nömrəli tam orta məktəbinin müəllimi Surə Mehdiyeva bir qrup şagirdi ilə “Toxumlardan gələn qardaşlıq və məktəblərin təcrübə paylaşımı” layihəsinə qoşulmuş və sevindirici nəticələr əldə etmişdir.\nLayihə çərçivəsində Türkiyə Cümhuriyyətindən gəlmiş, müəllimlərdən ibarət 5 nəfər nümayəndə heyəti rayonumuzun gəzməli, görməli yerlərində, qabaqcıl təhsil ocaqlarında olmuşlar.\nProqram çərçivəsində qonaqlar İ.Həsənov adına şəhər 1 nömrəli tam orta məktəbində təcrübə mübadiləsi məqsədi ilə dərslərdə və həmçinin İsmayilli Rayon Mərkəzləşdirilmiş Kitabxana Sistemində də olublar. Qonaqlar kitabxanada olan Türk yazarların kitabları və digər sərgilərlə maraqlanıblar. Tədbiri kitabxananın xidmət işçisi, bu sətirlərin müəllifi Türanə Əzizova açıb. O qonaqları salamlayıb və kollektivdə onların gəlişindən məmunluq duyulduğunu bildirib.\nSonda İsmayıllı rayon MKS-nin direktoru Ələddin Ələkbərov kitabxanada Türkiyə ilə Azərbaycan arasındakı digər sahələrlə yanaşı, təhsil, qardaşlıq və dostluq əlaqələrindən, bu istiqamətdə keçirilən tədbirlərdən, gələcəkdə görüləcək işlərdən danısıb. Kitabxana işçiləri qonaqlarla xatirə şəkli çəkdiriblər.\nPrevious Nəsillərə nümunə\nNext Daha bir maarifləndirici tədbir


Mingəçevir-67: ilbəil gözəlləşən şəhər - FOTO\nMingəçevir-67: ilbəil gözəlləşən şəhər FOTO\nAltmış yeddi il əvvəl şəhər statusu alan Mingəçevir qısa müddətdə ölkə sənayesinin inkişafına dəyərli töhfələr verib. Bu illər ərzində şəhər gündən-günə böyüyüb, ilbəil gözəlləşib. Əlbəttə, bu şəhərin salınmasında onu quranların da çox böyük zəhməti, əməyi olub. Mingəçevir məhz zəhmətkeş insanların əməyi nəticəsində yaradılıb. Belə insanlardan biri də Baba Əliyevdir. O, Mingəçevirin təməli qoyulanda gündüzlər müəllim kimi çalışıb, gecələr yol çəkilişi işlərində fəhləlik edib.\nBaba Əliyev AZƏRTAC-a bildirib ki, 1945-1947-ci illərdə Mingəçevir şəhərinin mərkəzi küçələri salınıb, şəhəri Yevlaxın Xaldan qəsəbəsi ilə birləşdirən yol çəkilib. Mingəçevirə 1948-ci il noyabrın 11-də şəhər statusu veriləndən sonra buraya yaşamaq üçün gələnlərin sayı artıb. Sənaye obyektlərinin inşası isə şəhərin ən iri sənaye mərkəzlərindən birinə çevrilməsinə səbəb olub. 67 il əvvəl şəhər statusu alan Mingəçevir qısa müddətdə ölkə sənayesinin inkişafına dəyərli töhfələr verib. Bu illər ərzində şəhər gündən-günə böyüyüb, ilbəil dəyişib və insanların əməyi sayəsində qocaman bir şəhər olub.\nRespublikanın Əməkdar Mühəndisi Qəşəm İsmayılov da şəhərin qurucularından biridir. Əllərinin zəhməti, alın təri ilə şəhərin qurulmasında iştirak edən Qəşəm İsmayılov ötən illəri yaxşı xatırlayır. Əməyi daim dövlət tərəfindən qiymətləndirilən Qəşəm müəllim keçmiş sovet dövründə müxtəlif idarə və təşkilatlarda çalışaraq orden və medallara layiq görülüb. Qəşəm İsmayılov Mingəçevir Su Elektrik Stansiyasının inşasında yaxından iştirak edib. O bildirib ki, stansiyanın tikintisinə 1945-ci ildə başlanılıb. 1953-cü ildə ilk hidroaqreqat, 1954-cü ildə stansiya tam gücü ilə işə salınıb. Azərbaycanın müxtəlif şəhər və rayonlarından Mingəçevir Su Elektrik Stansiyasının inşasına 20 minədək insan cəlb edilmişdi. Ölkənin ən təcrübəli mütəxəssisləri Mingəçevirə, postsovet məkanının ən böyük su elektrik stansiyasının quraşdırılmasına cəlb olunmuşdu. Əməkdar mühəndis deyir ki, Mingəçevir su anbarı 1953-1959-cu illərdə su ilə doldurulub. Anbarın su tutumu isə 16070 milyon kubmetrdir. Su anbarının tikilməsi və su mənbəyini ondan götürən Yuxarı Şirvan və Yuxarı Qarabağ kanallarının çəkilməsi ölkədə 970 min hektar sahəni suvarmağa imkan yaradıb, 200 min hektar sahənin su altında qalmaq təhlükəsini aradan qaldırıb.\nHazırda da Mingəçevirdə yaşayan Baba Əliyev və Qəşəm İsmayılovun ən sevimli istirahət yeri şəhərdəki “İlk qurucular parkı”dır. Onlar tez-tez parka gəlir, cavanlarla görüşür, xatirələrini paylaşırlar.AZƏRTAC


Səfir: “Azərbaycan Şərqi Qüdsün infrastrukturuna 5 milyon dollar ayırıb” | Sələf Xəbər\nSəfir: “Azərbaycan Şərqi Qüdsün infrastrukturuna 5 milyon dollar ayırıb”\n“Azərbaycanın istər Əl-Aqsa məscidinə, istər də Fələstinə münasibətdə siyasəti dəyişməz olaraq qalır”.\nSelefxeber.az xəbər verir ki. “APA”nın məlumatına görə, bunu Fələstinin Azərbaycandakı səfiri Nasir Əbdül Kərim deyib.\nDiplomat Azərbaycan hökumətinin Şərqi Qüdsün infrastrukturuna 5 milyon dollar ayırdığını və hazırda bir neçə layihəni dəstəklədiyini deyib. Fələstinli diplomat xarici işlər naziri Elmar Məmmədyarovla görüşü zamanı Azərbaycanın Fələstinə maddi yardımı məsələsinin də müzakirə olunduğunu söyləyib.\n“Bizim çox məhsuldar görüşümüz olub. O, bir daha Azərbaycanın Qüdslə, Fələstinlə bağlı öhdəliyini təsdiq edib. Bu, Azərbaycanın dəyişməyən siyasətidir”, – deyə səfir bildirib.\n Sələf Xəbər: Numan ibn Bəşir (Allah ondan razı olsun) Peyğəmbərdən (Allahın ona salavat və salamı olsun) rəvayət etmişdir: “Möminlər bir-birlərini sevməkdə, bir-birlərinə mərhəmət və lütf etməkdə bir bədənə bənzəyirlər. O bədəndə bir üzv xəstələnsə bədənin digər üzvləri, xəstə əzanın acısına görə yuxusuzluq və hərarətlə təsirlənərlər.” (Səhihi-Müslim, Birr və Sıla Kitabı, Hədis: 2586 (Səhih-Buxari, Səlat Kitabı, 88; Səhih Müslim, Birr Kitabı, Hədis: 65 (2585))\nPeyğəmbər (Allahın ona salavat və salamı olsun) demişdir: “Kim bir möminin dünya kədərlərindən (sıxıntılarından) birini azaldarsa, Allah Təala qiyamət günü onun kədərlərindən (sıxıntılarından) birini azaldar. Kim çətinliyə düşənin işini asanlaşdırarsa, Allah Təala də onun işini dünyada və axirətdə asanlaşdırar. Allah, öz qardaşına kömək edən bəndənin köməyində olar.” (Muslim rəvayət etmişdir: 4\_ 2074\_ № 2699)\n📅25 Dekabr, 2017🕔17:421. 523 dəfə baxılıb\n📅4 Dekabr, 2017🕔17:052. 057 dəfə baxılıb


Avropa Çin üçün metallarla "mübarizə aparacaq"\n09:23 24 Avqust 2021\nAvropa Birliyi nadir metallar bazarında Çin şirkətləri ilə rəqabət aparmaq üçün rəqiblərinə dəstək təklif edib.\nMetbuat.az xəbər verir ki, "Reuters"in məlumatına görə, bu işləri görmək üçün, Avropa firmalarına ucuz maliyyələşmə və daha yüksək xammal xərcləri üçün təzminat veriləcək.\nABŞ, AB və İngiltərə, karbon emissiyalarını azaltmaq və hazırda sektorda üstünlük təşkil edən Çinə olan asılılığı azaltmaq üçün elektrikli avtomobillərdə və külək turbinlərində istifadə olunan super güclü maqnit istehsalını genişləndirmək istəyir. Avropa şirkətləri xammallarının beşdə birinə bərabər subsidiya aldıqları və bu dəstək sayəsində qlobal maqnit bazarının 90 faizini təmin etdikləri üçün Çinli rəqiblərlə mübarizə apara bilməyəcəklərini söyləyirlər.\nQərb Yarımkürəsində yeganə əsas daimi maqnit istehsalçısı olan Alman şirkəti Vacuumschmelze (VAC), Avropada maqnit zavodu inşa etməklə bu sahəni genişləndirməyə hazırlaşır.\n"Çin maqnit istehsalçıları əldə edə biləcəyimdən 25 % daha ucuz xammal alırlar" deyə VAC daimi maqnit rəhbəri Bernd Schlide açıqlama verib. Onun sözlərinə görə, düzgün rəqabət sahəsinə nail olmaq üçün AB ya bu boşluğu aradan qaldırmalı, ya da maqnit idxalına görə cərimələri nəzərdən keçirməlidir. "Şəxsən mən birinci varianta üstünlük verərdim" deyə Bernd Schlide qeyd edib.\nAvropada daimi maqnit istehsal edən digər üç kiçik istehsalçı olsa da, ABŞ-da sənaye miqyasında belə şirkətlər yoxdur. Çin nadir torpaq metalları bazarında liderliyini qorumaq üçün çox şey etməyə hazırdır. Qeyd edək ki, Avqustun 17 də məlum olub ki, ÇXR hökuməti Əfqanıstan metallarına çıxış əldə etmək üçün Taliban ilə əməkdaşlığa başlaya bilər.


“AZADLIQ” QƏZETİNƏ QARŞI İDDİA İLƏ BAĞLI AVROPA MƏHKƏMƏSİNƏ ŞİKAYƏT VERİLİB – IRFS\n“Azadlıq” qəzetinin vəkilləri Avropa İnsan Haqları Məhkəməsinə daha bir şikayət göndərib. Tənqidi mövqeli qəzetin müdafiəçiləri Azərbaycanın sabiq iqtisadi inkişaf naziri Heydər Babayevin şikayəti əsasında ölkədaxili məhkəmələrin “Azadlıq”a qarşı çıxardığı qərarları qanunsuz hesab edirlər.\nHüquqçular Avropa Məhkəməsindən ərizəçilərin Avropa İnsan Haqları Konvensiyasının 10-cu maddəsi ilə verilən ifadə azadlığı, 6-cı maddəsi ilə verilən ədalətli mühakimə hüquqlarının pozulmasının tanınmasını, onların işlə bağlı çəkdikləri və düçar olduqları xərc, zərərlərin əvəzinin ödənilməsini təmin etməyi xahiş ediblər.\nXatırladaq ki, iş “Azadlıq” qəzetində dərc olunmuş “Metyu Brayzanın toy xərcini azərbaycanlılar çəkib?” sərlövhəli məqaləyə görə başlayıb. Sözügedən məqalədə amerikalı diplomatlar Metyu Brayza və Zeyno Baranın toy mərasiminin xərcinin xeyli hissəsini azərbaycanlı nazir Heydər Babayevin ödədiyini qeyd edilib. Heydər Babayev qəzetin baş redaktorunun və yazı müəllifi – hazırda Fransada mühacirətdə yaşayan Aqil Xəlilin böhtana görə həbs olunmasını istəyib. Yasamal Məhkəməsi jurnalistlərə qarşı şikayəti qismən təmin edərək, onların üzərinə şikayətçidən üzr istəmək və məqalədəki bilgiləri təkzib etmək vəzifəsi qoyub. Apellyasiya və Ali Məhkəmə aşağı məhkəmənin qərarını dəyişməyib.


BAKI, 3 iyun — Sputnik. Milli Hidrometeorologiya Xidmətinin məlumatına görə bir neçə gün davam edən isti hava şəraitindən sonra iyunun 3-ü axşamdan 6-sı gündüzədək Bakıda və Abşeron yarımadasında şimal-qərb küləyinin 15-18 m/s, arabir 20-23 m/s, iyunun 4-də yarımadanın bəzi yerlərində isə arabir 25 m/s-dək güclənəcəyi gözlənilir ki, bunun nəticəsində də havanın temperaturu ötən günlərlə müqayisədə 5 dərəcəyədək aşağı enəcək.\nSputnik Azərbaycan-ın xəbərinə görə, iyunun 4-də Azərbaycanın bəzi şimal və qərb rayonlarında, 5-i axşam və 6-da əksər rayonlarda şimşək çaxacağı, arabir yağış yağacağı, ayrı-ayrı yerlərdə intensiv olacağı, dolu düşəcəyi gözlənilir. Qərb küləyi 15-20 m/s, ayrı-ayrı yerlərdə arabir 23-28 m/s-dək güclənəcək. Çaylarda sululuğun artacağı, Böyük və Kiçik Qafqazın bəzi dağ çaylarından qısamüddətli daşqın və sel keçəcəyi ehtimal olunur.\n19:44 26.11.2020 (Yenilənib 19:45 26.11.2020)


Hədə-qorxu ilə tələb etmədə təqsirləndirilən Ata Abdullayev barəsində olan hökmdən apellyasiya şikayəti verib. Bu barədə Report-a onun vəkili Telman Talıbov bildirib.\nYenimedia.org xəbər portalı 1 fevral 2014-cü il tarixdən dörd dildə (Azərbaycan, türk, rus, ingilis) fəaliyyət göstərir. Sayt 1 fevral 2014 - 8 dekabr 2021-ci illərdə Dialoq.info adı altında fəaliyyət göstərib. Təsisçi və Baş redaktor Mübariz Göyüşlü. Əlaqə üçün 070-736-11-44 / mubariz2011[email protected]


AZƏRBAYCAN ARXEOLOQLARI QAZAXISTANDA BEYNƏLXALQ EKSPEDİSİYANIN İŞTİRAKÇISI OLDULAR\nMayın 13-dən etibarən Qazaxıstan Respublikasında “Gələcəyə baxış: ictimai şüurun modernləşməsi” dövlət proqramı çərçivəsində “Mangistau vilayətinin maddi və qeyri-maddi tarixi-mədəni irsi” adlı kompleks kəşfiyyat xarakterli beynəlxalq ekspedisiya fəaliyyətə başlamışdır. Beynəlxalq əhəmiyyətli tədqiqatlara Qazaxıstan alimləri ilə yanaşı Azərbaycan, Türkiyə və Rusiya alimləri də cəlb edilmişdir. Kompleks kəşfiyyat xarakterli beynəlxalq ekspedisiyada Azərbaycanı AMEA Arxeologiya və Etnoqrafiya İnstitutunun “Tədris və Beynəlxalq əlaqələr” şöbəsinin rəhbəri, tarix üzrə fəlsəfə doktoru, dosent Səfər Aşurov və İnstitutun “Antik dövr arxeologiyası” şöbəsinin aparıcı elmi işçisi, tarix üzrə fəlsəfə doktoru, dosent Natiq Alışov təmsil etmişlər.\nQazaxıstanın A.Marqulan ad. Arxeologiya İnstitutunun və Ş.Yesenov ad. Texnologiya və İnjinirinq üzrə Kaspiysk Dövlət Universitetinin təşkilatçılığı ilə keçirilən beynəlxalq tədbirin əsas istiqamətlərinə — Qazaxıstanın Mangistau vilayəti ərazisində müxtəlif elm sahələri (arxeologiya, tarix, etnoqrafiya, şərqşünaslıq, türkologiya və d.) mütəxəssislərin də ibarət kompleks kəşfiyyat ekspedisiyaların təşkili, sakral mənalı tarixi və mədəniyyət abidələrinin öyrənilməsi, etnososioloji araşdırmaların aparılması, epiqrafik abidələrin qeydiyyatı, bölgənin tarixi, maddi mədəniyyət abidələri barədə toplanmış materialların bazasında müxtəlif dillərdə elmi və elmi-populyar əsərlərin nəşri, kompleks tədqiqatların nəticələri əsasında elmi hesabatların hazırlanması daxildir.\nQeyd edək ki, beynəlxalq kəşfiyyat ekspedisiyası 3 turdan ibarətdir. 2000 km-lik marşrutu əhatə edən kəşfiyyat xarakterli beynəlxalq ekspedisiyanın ilk turu mayın 13-dən 20-dək davam etmişdir.\nAzərbaycanlı arxeoloqların da iştirak etdiyi beynəlxalq ekspedisiyanın ilk turunda Mangistau vilayətinin inzibati mərkəzi olan Aktau şəhərində, Şerkala və Ayraktı dağlarında, həmçinin, Beltoran, Mırzayır, Bozjıra, Üstyurt, Janasu və d. yerlərdə yerləşmiş, müxtəlif dövrlərə aid Qoşqarata, Sultanapa, Masatata, Sisemata, Oqlandı, Karamanata, Şopenata, Beketata, Beşbulaq və d. nekropollara, yerüstü və yeraltı məscidlərə, sakral damğalı stelalara, qədim inancları əks etdirən abidələrə, mavzoleylərə və kurqanlara d. müxtəlif çeşidli qədim tikililərə, arxeoloji qazıntı sahələrinə kəşfiyyat xarakterli baxış keçirilmiş, müxtəlif kriterili təsnifat üzrə qeydlər aparılmışdır. Həmçinin, ekspedisiya üzvləri yerli əhalinin etnoqrafik dəyərləri, bölgənin arxeoloji tədqiqatları zamanı əldə edilmiş maddi mədəniyyət nümunələri ilə tanış olmuşlar.\nKompleks kəşfiyyat xarakterli beynəlxalq ekspedisiyanın birinci turunun sonunda Aktau şəhərində azərbaycanlı arxeoloqlar S.Aşurovun və N.Alışovun da iştirak etdiyi ilkin yekunlar barədə geniş tərkibli mətbuat konfransı keçirildi. Mətbuat konfransında beynəlxalq tədqiqat heyətinin üzvləri ekspedisiyanın qarşıdakı digər mərhələləri çərçivəsində birgə araşdırmaların davam etdiriləcəyini bildirdilər.


Rəşid Behbudov adına Mahnı Teatrında Nəsimi rayonu Hüseyn Sarabski adına 7 nömrəli Musiqi məktəbinin məzunu Beynəlxalq müsabiqələr laureatı Amin Bünyatovun “5 Baharın Bəhəri” adlı solo konserti keçirilib.\nMia.az xəbər verir ki, konsertdə Amin Bünyatovun ifasında görkəmli bəstəkarlarımızın əsərləri ifa olundu, məktəbin “dəcəl qızlar” rəqs qrupunun çıxıları nümayiş etdirildi, vətənpərvərlik ruhunda mahnılar ifa edildi.\nEyni zamanda Azərbaycan Dövlət Akademik Musiqili Teatrında “Dostluq körpüsü” beynəlxalq layihə çərçivəsində “Uşaqların şəhəri” adlı musiqili əyləncəli tədbir keçirildi.\nAzərbaycan Respublikası Təhsil Nazirliyi 3 nömrəli Uşaq-Gənclər İnkişaf Mərkəzi Gürcüstan Respublikasında fəaliyyət göstərən “Basti Bubu” uşaq kollektivi arasında artıq neçə ildir ki, dostluq əlaqələri var. Belə ki, 2017-ci ildə “Basti Bubu” uşaq kollektivi təşkilatçılığı ilə Bakı şəhərində “Dostluq körpüsü” adlı möhtəşəm tədbir həyata keçirilmişdir.\nAzərbaycan Dövlət Akademik Musiqili Teatrında keçirilən tədbir hər iki mərkəzin bədii kollektivlərinin gözəl mahnıları, maraqlı süjetləri, seçilən rəngarəng rəqsləri və böyük konsert proqramı ilə yadda qaldı.\nTədbirdə Azərbaycan Respublikası Təhsil Nazirliyinin, Ailə, Qadın və Uşaq Problemləri üzrə Dövlət Komitəsinin, Nəsimi rayon İcra Hakimiyyətinin məsul əməkdaşları, Gürcüstan Respublikasının Azərbaycandakı Səfirliyinin nümayəndələri, şəhid ailələrinin və valideyn himayəsindən məhrum olmuş, sağlamlıq imkanları məhdud uşaqlar üçün internat məktəblərinin şagirdləri iştirak ediblər.


Yer altında müharibəyə hazır 8000 əsgər: Gizli ordu | 24saat\nArxeoloqlar Çinin Şaanşi əyalətində qazıntılar aparıblar. Tədqiqatlar zamanı qəbiristanlıqdan 1400 əsgər, 89 döyüş arabası və at heykəlləri tapılıb. Arxeoloq Yüan Congyi bir quyuda həm döyüş arabası, həm at, həm də əsgər heykəlləri varsa, bunun Terra Kotta ordusuna məxsus olduğunu deyib. Tapıntılar arasında döyüşçülərin yanında ox atmaq üçün diz çökmüş əsgər heykəllər də olub.BUNLARA DA BAXIN\n1994-cü ildə bu quyularda ilkin qazıntı işlərinə başlanıb. Qazıntılar zamanı parıltılı yaşıl rəngdə heykəl tapılıb. Ölümdən sonra imperatoru qorumaq üçün (bir növ mumiyalaşdırmaq) çəkilən boya təbəqəsi bölgənin quru iqlim şərtləri səbəbilə soyulub. 2008-ci ildə lazımi qədər heyət yığılsın deyə qazıntı işlərinə ara verilib. Arxeoloqlar isə bu dəfə daha tədbirli davranaraq quyudakı heykəlləri Şianın quru havasından qorumaq üçün “стрейч”lə sarıb-sarmalayacaqlar.\nYerin altında müharibəyə hazır 8000 əsgər\tE.ə. 221-ci ildə Çin xanədanlığını quran İmperator Çin Şı Huangın Terra Kotta ordusu 1974-cü il martın 29-da Lintong bölgəsində quyu qazmağa çalışan fermerlər tərəfindən təsadüfən tapılıb. Həmin hadisə zamanı dörd quyu aşkar edilib. Bu quyuların ən böyüyündən çıxarılan 6 min torpaq əsgər arxeologiya dünyasını heyrətə gətirib. İkinci quyudan 120 süvari və oxatan heykəli, üçüncü quyuda general və digər yüksək rütbəli əsgərlərə bənzəyən uzun heykəllər çıxarılıb. Dördüncü quyu isə boş olub. Yəqin bekarçılıqdan qazıblar onu. Ümumilikdə həmin quyulardan 8 min əsgər, 130 döyüş arabası, 520 at və 150 də süvari atı heykəli tapılıb.\nTəxminən 700 min işçi sözügedən nəhəng məzarı hazırlamaq üçün 37 il dayanmadan işləyib. E.ə. 210-cu ildə 50 yaşında ölən imperator Çin Şı Huangın qəbri yeraltı məkanın düz ortasındadır, lakin hələ ki, onun qəbri açılmayıb.\t“Məmurlardan öncə millət vəkillərinin özlərini ixtisara salmaq lazımdır”\nAdını tarixə “ilklərin imperatoru” kimi yazdıran Çin Şı Huang bölgədəki etnik Çin qruplaşmalarını birləşdirərək bütöv dövlət damı altında yığıb. Ən önəmlisi isə hər kəs üçün etibarlı qanunlar, yeganə yazı dili, ortaq pul vahidi və ölçü vahidlərini tətbiq etməyi bacarıb. Ölkəni yollar və kanallarla təchiz edən imperator dünyanın ən uzun divarı olan Çin Səddinin də təməlini də şəxsən özü atıb.\nİŞİD-in seks köləsi olan qız: “Azərbaycanlı kişi hər dəfə məni zorlayanda…”


Adalet.az | Əbülfət MƏDƏTOĞLU: ÜÇ SƏTİRLİK MƏKTUB Adalet.az | Əbülfət MƏDƏTOĞLU: ÜÇ SƏTİRLİK MƏKTUB Adalet.az | Ədalət -\nƏbülfət MƏDƏTOĞLU: ÜÇ SƏTİRLİK MƏKTUB\nDərdimə şərik olanlara sayğılarla\n21532 | 2018-03-30 17:50\nİnsan adətən tək qalanda, öz dünyasına çəkiləndə və bir də nəyisə, kimisə itirəndə özüylə danışır, özünü qınayır, özündə günahlar axtarır, özünə bəraət verir. Necə deyərlər, hakim də özü olur, müttəhim də. Bu son 20 gündə mən də belə oldum. Və anladım ki, həyatımın ən böyük güvəncini, ən böyük dayağını, ən böyük köməyini, bütövlükdə sinəsinə sığına biləcəyim DAĞI fələk əlimdən aldı.\nVə əlimdən aldığı DAĞla da ürəyimə dağ vurdu. Mənim bu sözlərimi, təbii ki, oxuyanlar müxtəlif cür qəbul edəcəklər, müxtəlif formada qarşılayacaqlar. Amma tam əminəm ki, ata itirənlər, valideyn itirənlər məni anlayacaqlar. Heç olmasa, mənim nə çəkdiyimi, nə düşündüyümü dinləyəcəklər, hiss edəcəklər, sözlərim onlara yamaq kimi görünməyəcək. Bax, bunun özü təsəlli olacaq valideyn itirənlərə. Çünki mən atamı itirən günü, onu son mənzilə tapşıran an yetim olduğumu hiss etdim, yetim qaldığımı anladım. Həmin ana qədər, o bir çimdik torpaq məzarı üstünə atılana qədər mən onu anlamamışdım.\nO məqamda sözüm havada qaldı... o məqama qədər kimsə, təbii ki, evimin içində, ailəmin əhatəsində sözümü qəribçiliyə salmamışdı. Və mən həmin məqamda dediyim sözün bir külək kimi keçib getdiyini duyanda bildim ki, atasız qaldım... bildim ki, o dağ uçdu... bildim ki, onun baxışları, onun həniri, onun hökmü artıq xəyaldı, yuxudu, xatirədi... Və bax, onda özümü nə qədər toplasam da bacara bilmədim. İnanın ki, o ana qədər ağlamamışdım. Özümü sıxıb saxlamışdım. Məhz o an ağlamışdım atam üçün. Özü də təkcə atam üçün yox, həm də özüm üçün ağladım. Axı, mən özümü də, özümün güvəncimi də dəfn edirdim. Beləcə, başladı mənim yetimliyim. Və o başlanan yetimliyin bir şeiri də doğuldu. Yazdım ki:\nBitib qurtarmı ki, bu uzun gecə\nSonu görünmür ki, bu qaranlığın...\nDərd qoşdu axır ki, məni bu köçə -\nƏlində saxlayıb öz tiranlığın!..\nUçdu söykəndiyim zirvə kökündən\nHəzm edə bilmirəm bu yetimliyi...\nSəndən ayrılmağın lap ilk günündən -\nDuymağa başladım mən çətinliyi...\nSözümün söykəyi göyə çəkildi -\nBaşıma qoyulan ağılla birgə...\nDünyamın ölçüsü itdi, kiçildi -\nUşaqlıq adlanan nağılla birgə...\nİndi ata sözü dilə gələndə\nRəhmət kəlməsi də qoşulur ona...\nMənə elə gəlir ata öləndə -\nBir kişi hökmü də yetişir sona!..\nBəli, atamı dəfn etdiyim həmin günün bir ifadəsi olan bu şeiri elə ertəsi günü hamının şirin yuxuda olduğu vaxt məzarı üstünə gedib özünə pıçıldadım.\nYəqin ki, duydu, dinlədi məni. Çünki ondakı hövsələ, ondakı səbr ölçüsüz idi. O yerə qədər ki... Bax, onda kükrəyərdi. Hətta ən əziz adamına belə iradını deməkdən çəkinməzdi. Və hər dəfə də vurğulayardı ki, sözü üzə demək lazımdı. Tərifi də, lap iradı da, qoy sahibi özü eşitsin. Mən də onun özünə oxudum bu şeiri. Bilmirəm hansı reaksiyanı verdi, necə qarşıladı, amma həmin günün sübh yeri qızarmamış mən onun məzarı üstündə "sabahın xeyir" deyib oxudum bu şeiri. Sonra...\nSonra başladı onsuz günlərim. O günlərin içərisində nəvələrin xatirinə bir bayram ovqatı yaratmaq istədim. Nə qədər cəhd etsəm də, yarada bilmədim həmin ovqatı. Çünki bu ovqatın yaranmasına 4 yaşlı Nigarım mane oldu...\nOnun bircə kəlmə sözü dünyamda təkrar bir uçqun yaratdı. Nəticənin "qoca baba" deyib üstünə qaçdığı bir insanın ölümünə reaksiyası çox təsiredici oldu. Mənə sığınıb "baba, sən də öləcəksən? Axı, sən də qocalmısan" - dedi.\nO gündən Nigarın yaddaşında insanın qocalanda öləcəyinə bir qəribə yanaşma formalaşıb. Ayıra bilmirəm onu həmin o ölüm deyilən bir fikrin aurasından. Eləcə hər dəfə üstümə yüyürəndə o qorxunu nəvəmin gözlərindən oxuyuram. Hətta bayram gecəsində də oxudum həmin o təlaşı, o nigarançılığı. Və çəkilib bir küncə həmin bayram gecəsində atam üçün ikinci ağını yazdım. Yazdım ki:\nharasa tələsmirəm -\nbelə bir istəyim də yox\nbir qara qələmin\nqara nöqtəsi öldürdü\naltmış illik vərdişimi\nsənin yanında olmaq\ngöz yaşımdan tox\nöz damının altında\nbaşının üstündə görür\nbu axşam -\nsən yanan şam\nBəli, mən bir insan, bir övlad olaraq valideyn qarşısında, cəmiyyətdə günahsız olmadığıma əminəm. Bilirəm ki, çox şeylər edə bilərdim. Amma gah müəyyən səbəblərdən, gah biganəlikdən, gah da sabah edərəm istəyimdən əl çəkə bilmədim və ona görə də edə biləcəklərimi etməmək günahı qaldı boynumda. Sən isə üzümə vurmadın heç vaxt. Hərdən başını buladın, hərdən üzünü yana çevirdin, hərdən də eləcə dediyin bircə kəlmə söz bir kitablıq yük oldu mənə... töhmət oldu mənə... ağırlıq və əzab gətirdi mənə... Beləcə, arxada qaldı başlanan yetimliyin böyük bir zaman kəsiyi. Və bu zaman kəsiyinin içərisində ilk dəfə gəldin yuxuma. İlk dəfə səni son görüşümdə gördüyüm çöhrəndən əsər-əlamət yox idi. Dəyişmişdi hər şey. Elə bil ki, tamam başqalaşmışdın, gəncliyində olduğun kimi... Və mən də bunun səbəbini yuxudan oyananda anladım. Və anladıqlarımı misralara köçürdüm.\nsən də gəlib oturmuşdun\nvə gözlərinlə deyirsən\ntək deyilsən! -\nbu cümə axşamında...\nsən də yanımda...\nvallah, mən də sevindim\nhəmişəki kimi də\nməni tək qoymursan\nanbaan işləsə də\ngücüm çatmır özümə\nAta yerində -\nBəli, bu yazını özümə təsəlli üçün yazmadım. Bu yazını heç sizə də, dostlarıma da, oxuyanlara da, nələri yaşadığımı demək üçün bilgisayara diqtə etmədim. Eləcə içimdən gəldi ki, bilgisayar önündə dayanıb o kədərli anlarımda məni telefonla arayıb atamı soruşan hər kəsin, xüsusilə Gülər qızımın, eləcə də digərlərinin qarşısında bir anlıq susub deyim ki, yanımda olduğunuza görə, dayaq durduğunuza görə sağ olun! Və bir də...\nHə, mən bu yazını yazdığım və ümumiyyətlə, bu yazının yazılışına qədər yaşadıqlarımın hamısını içimdə bir-bir ipə-sapa düzmüşəm. Bilirəm ki, ömrüm boyu ipə-sapa düzdüyüm bu olanlar və olanların sözlə ifadəsi məni tərk etməyəcək. Həm yuxumda, həm aşkarda məni izləyəcək. Onu da bilirəm ki, mən bir övlad olaraq günahlarımı da heç nəylə yuya bilməyəcəm. Çünki bu günahları etiraf edəcəyim insanın özü artıq günahsızların məkanındadı. Ora isə heç kimin əli çatmır, ünü yetmir. Mən də əl və ün çatmayan o yerə ən münasib, ən layiqli bildiklərimin hər birinin ruhu qarşısında baş əyməkdən özgə bir yol tapa bilmirəm. Ona görə də köksümə əyilmiş başımda mənə rahatlıq verməyən fikirlərlə baş-başa qalanda sənə həmişə olduğu kimi üz tuturam.\nYuxu çatmır hayıma...\nAllah dərd boğçasından -\nBol ayırıb payıma!\nDan yerinin ağaran\nGözünə qan süzülüb...\nSəndən başqa hər kəsdən -\nBir azan sədası tək\nHopur mənə pıçıltın...\nMəni ovudan ürək -\nSən içimdə hıçqırdın!..\nGülümsə qoy aldanım\nTapım ümid - dəfinə!\nGəlişinə inanım -\nBir dərdimin dəfninə...\nBax, mən indi itirdiyimin acısı, ağırlığı altında olsam belə, sizlərə mənəvi borcumu yaddaşıma yazmışam. Siz də mənə olan diqqətinizi halal edin! Axı bu dünya ölüm-itim dünyasıdı. Sizin hər birinizə sonsuz sayğılarla yetimliyimə şərik olduğunuz üçün "sağ olun!" deyirəm.


Vətən xainlərindən hər şey gözləmək olar - XALQQAZETI.COM\nVətən xainlərindən hər şey gözləmək olar\nBəzi radikal müxalif qüvvələr tərəfindən icazəsiz keçirilən küçə yürüşləri, asayişi pozmaq, qarşıdurma yaratmaq cəhdləri və sosial şəbəkələrdən Konstitusiyaya zidd çağırışlar edilməsi kimi təxribat addımları heç də təsadüfi deyil. Azərbaycanın inkişafında maraqlı olmayan, ölkəmiz əleyhinə fəaliyyət göstərən bəzi xarici dairələr daha da azğınlaşıb və daxildəki radikal müxalifət tərəfdarları ilə vəziyyəti gərginləşdirməyə cəhd edirlər. Niyə?– Çünki Azərbaycan gündən-günə inkişaf edir, uğurlar əldə olunur, aparılan islahatlar öz nəticəsini göstərir. Əhalinin rifahı yaxşılaşır. Ölkəmiz müstəqil siyasət yürüdür, onun öz yolu var. Bu yol xalqı firavanlığa aparır. Əslində, belə bir vaxtda siyasi düşüncələrimizdən asılı olmayaraq, bu gün hamımız dövlətimizin, Ali Baş Komandanımızın ətrafında sıx birləşməliyik. Çünki biz torpaqlarımızı işğaldan azad etməliyik.\nDüşmənin dəyirmanına su tökən addımlardan hər bir azərbaycanlı uzaq olmalıdır. Oktyabrın 19-da məqsədi iğtişaş törətməyə yönəlmiş piket və yürüş icazə verilən yerdə keçirilməli idi. Şəhərin mərkəzində, əhalinin sıx olduğu yerlərdə qanunsuz küçə yürüşünə cəhdin arxasında dayanan marağı anlamaq çətin deyil. Məqsəd şəhərdə dinc həyat sürən insanların sayını da piketçilərin sayına əlavə edib müəyyən dairələrə ötürmək idi. O aksiyaya toplaşanların əksəriyyəti oraya nəyə görə gəldiklərini bəlkə də heç anlamırdı. Əgər onların məqsədi dinc mitinq keçirmək və haqlı tələblər irəli sürmək idisə, onda şəhərin insanların gur olduğu, ağız deyənin qulaq eşitmədiyi məkana niyə gəlirdilər? Sakit, onlara təklif edilən geniş ərazidə tələblərini səsləndirə bilərdilər.\nBu hərəkətləri azmış kimi, yürüşə mane olan polisi “cəllad” gözündə görənlər oldu. Azərbaycan polisini xarici ölkələrdə baş verən icazəsiz küçə yürüşlərin dağıdan polislərin atdığı addımlarla müqayisə edək. Aksiya zamanı polis nə gözyaşardıcı qazdan istifadə etdi, nə rezin dəyənəklərdən, nə də su şırnağından. Nə kiminsə başı yarıldı, nə də kimsə xərəyə qoyuldu. Azərbaycan polisi əmrə tabe olmayanları hadisə yerindən qanunun imkan verdiyi şəkildə uzaqlaşdıraraq, iğtişaşa cəhdin qarşısını humanistcəsinə aldı.\nBiz dinc insanların günahı nədir ki, bu qışqırtıların, haqsız iddiaların, yersiz tələblərin hay-harayla səsləndirilməsini eşidək. Evində körpəsi, ahılı, xəstəsi olan var. Bunu düşünməkdən çox uzaq olan Əli Kərimli və başına topladığı bir qrup Vətən xaini xalqa nə verə bilər? Xalqı, Vətəni düşünməyənlərdən hər şey gözləmək olar.\nAmma insanlarımızın əksəriyyəti bu gün cənab Prezidentimizin ətrafında sıx birləşərək ölkəmizin inkişafı üçün ona dəstəyini yüksək səslə ifadə edir və heç bir xarici qüvvə və onların daxildəki tərəfdarları bu kimi qanunsuz addımlarla istədiklərinə nail ola bilməzlər.\nSabunçu rayonu, 22 saylı şəhər poliklinikasının baş həkimi\n23 Oktyabr 2019 16:27 - XƏBƏRLƏR


Elizabet kitabında yazırdı: ”Mən bu təcrübənin müsbət sonluqla bitməyəcəyini öncədən bilirdim. Lakin peşəm və onlarla insanın taleyini dəyişmək uğrunda özümü qurban verməli idim. Xəstəxanada həddən artıq ruhi xəstə müalicə görürdü. Xəstələrə quru çörək, xarab olmuş ərzaqlar və paslı, kirli su verirdilər. Otaqların hər küncündə siçanlar gəzirdi. Mən də məcbur olub özümü dəliliyə vurdum. Bir neçə gündən sonra hiss etdim ki, artıq əsəblərim tarıma çəkilib.\nƏn dəhşətlisi bilirsiniz nədir? Burada mənimlə birgə ruhi xəstə olmayan çoxlu qadın vardı. Onların çoxu ingiliscə bilmirdilər. Həkimlərə dəli olmadıqlarını sübut etməyə çalışanda isə fiziki şiddətə məruz qalırdılar. Ruhi xəstələr isə istismar edilir, düzgün müalicə görmürdülər. 10 gün sonra vəkillərdən ibarət bir qrup insan gəlib məni bu cəhənnəmdən xilas etdi. Lakin özümə söz verdim ki, o qadınlar üçün də əlimdən gələni edəcəm”.\nTovuzda özünü qatarın altına atan qadının kimliyi bilindi\n25 İyun 2017 23:17\nBu qadının yaşına inanmaq mümkün deyil...


Uqo Çaves xərçəng olduğunu təsdiqləyib\nPolis Akademiyasında müdavimlərin buraxılışı ilə bağlı tədbir keçirilib\nAtif Eyvazov/AZADİNFORM. Bu gün Daxili İşlər Nazirliyinin Polis Akademiyasına növbəti müdavimlərin buraxılışı ilə bağlı tədbir keçirilib. “Azadinform” xəbər verir ki, tədbirdə daxili işlər naziri, general-polkovnik Ramil Usubov, nazirliyin məsul əməkdaşları, akademiyanın rəisi Nazim Əliyev, bu təhsil ocağının məsul əməkdaşları və ictimaiyyət nümayəndələri iştirak ediblər.\nPutin: “Seçkilərdən sonra yuyunmağa gedəcəyəm”\nAZADİNFORM. Prezident seçkilərindən sonra nə işlə məşğul olacağı barədə suala Rusiyanın baş naziri Vladimir Putin çox maraqlı formada cavab verib. «Mən yuyunmağa gedəcəyəm» deyən baş nazirin qənaətincə, bunun səbəbi seçki kampaniyasının çirkin olmasındadır.\nNATO baş katibinin xüsusi nümayəndəsi Bakıya iyulun 5-6-da gələcək\nAZADİNFORM. NATO baş katibinin Cənubi Qafqaz və Orta Asiya üzrə xüsusi nümayəndəsi Ceyms Appaturay iyulun 5-6-da Bakıya səfər edəcək.\nƏli Laricanı: “Bakıda Fələstin-İsrail məsələsini də müzakirə edəcəm”\nAZADİNFORM. “Azərbaycan müstəqil olduqdan sonra İranla əlaqələri xeyli inkişaf edib. İki ölkə arasındakı münasibətlər dərin tarixə malikdir. Buna görə də inanıram ki, səfərim zamanı müzakirə olunacaq siyasi-iqtisadi məsələlər səmərəli olacaq”. “Azadinform”un məlumatına görə, bunu Azərbaycana səfərə gələn İran parlamentinin sədri Əli Laricani deyib. O, həmçinin Bakıda Fələstin-İsrail məsələsini də müzakirə edəcəyini vurğulayıb: “Nəzərdə tutulan bu və başqa müzakirələr Azərbaycan-İran münasibətlərində həlledici rol oynayacaq”.\nSarkoziyə hücum olundu\nAZADİNFORM. Fransa prezidenti Nikola Sarkozi xuliqan hücumuna məruz qalıb. İnsident dövlət başçısının Braks şəhərinə səfəri zamanı yaşanıb. «Azadinform» «BFM TV» telekanalına istinadən xəbər verir ki, kanalın saytında bununla bağlı müvafiq video yerləşdirilib. Dövlət başçısı onu salamlayan sakinlərin yanından keçib gedərkən bir nəfər əlini ona tərəf uzadır.\nAZADİNFORM. ATƏT-ə yeni baş katib təyin olunub. “Azadinform” xəbər verir ki, baş katib postuna Lamberto Zannyer təyin olunub. ATƏT Nazirlər Şurasının bu qərarını ATƏT-in fəaliyyətdə olan sədri, Litvanın xarici işlər naziri Audronyus Ajubalis açıqlayıb.\nBakıda NATO-Azərbaycan Beynəlxalq Məktəbinin yay sessiyası keçiriləcək\nAZADİNFORM. İyulun 3-də Bakıda NATO-Azərbaycan Beynəlxalq Məktəbinin “Yaxın Şərq problemi: Təhlükəsizlik və Demokratiya” adlı (“The Middle East Puzzle: Security and Democracy”) yay sessiyası başlayacaq. “Azadinform” NİSA-nın saytına istinadən xəbər verir ki, sessiya iyulun 9-dək davam edəcək.\nSəudiyyə Ərəbistanı da nüvə silahı yarada bilər\nElcan/AZADİNFORM. Səudiyyə Ərəbistanında kral ailəsinin ictimai fəal simalarından keçmiş müstəntiq Şahzadə Türki Əl Faysal İranın nüvə istehsalı siyasətini genişləndirəcəyi və dünya birliyinin bunu əngəlləyə bilməyəcəyi halda Mərkəzi Şərqdə bir ziddiyyət olacağını bildirib. İranın nüvə istehsalına müharibə yolu ilə olsa da, son qoyulmayacağı təqdirdə Səudiyyə Ərəbistanının da nüvə istehsalına başlayacağı xəbərdarlığını edən Faysalın açıqlaması “The Guardian”-ın səhifələrində yer alıb.\nOsman Gündüz: Bakının saytı təkmil vəziyyətdə deyil\nAytən İmanova/AZADİNFORM. “Provayderlər alıcıları internet sürətində aldadır. Ölkədə internetin keyfiyyəti pis olaraq qalmaqdadır”. “Azadinform” xəbər verir ki, bu barədə Azərbaycan İnternet Forumunun prezidenti Osman Gündüz “Azərbaycan interneti beynəlxalq kütləvi tədbirlərə hazırdır?” adlı tədbirdə söyləyib.\nAzərbaycanda 9147 əməkçi miqrant yaşayır\nHəbibə/AZADİNFORM. Son illər miqrasiya sahəsindəki qanunvericiliyin təkmilləşdirilməsi və əmək miqrasiyası proseslərinə dövlət nəzarətinin gücləndirilməsi qeyri-qanuni əmək miqrasiyası hallarının ciddi surətdə azalması ilə nəticələnib.\nMüəllif Hüquqları Agentliyi hökumətə yeni təklif hazırlayır\nAtif Eyvazov/AZADİNFORM. Müəllif Hüquqları Agentliyi yeni təklif üzərində çalışır. Bu barədə məlumatı “Azadinform”a müsahibəsində Müəllif Hüquqları Agentliyinin Əsərlərin qeydiyyatı və hüquq şöbəsinin müdiri Xudayat Həsənli söyləyib.\nTürkiyənin yüksək rütbəli hərbçilərinin həbsinə order verildi\nYatmamışdan əvvəl internetə baş vurmayın\nKorrupsiyaya qarşı mübarizədə ən böyük etimad prezidentədir\nŞimali Koreya 9 aylıq müddətə universitetləri bağlayır\nAZADINFORM Şimali Koreya 9 aylıq müddətə universitetləri bağlamaq və tələbələri əkin sahələrinə, fabriklərə göndərmək qərarına gəlib. Rəsmi Seul bunu Kim İr Çenin yüz illik yubileyinə hazırlıq məqsədi ilə edir.\nNamiq Həsənov: “Məsuliyyətsiz sürücülərin aqibəti ürəkaçan olmayacaq”\nC.Əsgərov/AZADİNFORM. Noyabr ayının sonuna kimi Bakıda nəqliyyatın intellektual idarəedilməsi sistemi işə düşəcək. Nəqliyyat Nazirliyinin katibliyinin müdiri Namiq Həsənov hesab edir ki, intellektual idarəetmə sisteminin işə düşməsi Bakının nəqliyyat sisteminin yaxşılaşdırılmasında dönüş nöqtəsi olacaq.\nSuriyanın 16 əsgəri Türkiyəyə keçdi\nAZADİNFORM. Suriya ordusunun 16 əsgəri Türkiyəyə sığındı. “Azadinform” “FoxNews”-a istinadən xəbər verir ki, Suriyadan qaçaraq, Türkiyəyə sığınan əsgərlər adından danışdığını bildirən bir müxalif ölkəsindəki ordu rəhbərləri və komandirlərə “xalqın tərəfinə keçin” təklifi göndərib.\nСтраница 672 из 684 << < 668 669 670 671 672 673 674 675 676 > >>


“İcra başçısı torpaqlarımızı başqalarına satır” - Məşhur sənətçinin 50 hektar ərazisi əlindən alındı\nBu ilin əvvəlindən Biləsuvar rayon İcra Hakimiyyəti ilə 100-ə yaxın fermer arasında başlanmış torpaq qovğası pik həddə çatıb.\nBakuPost.az xəbər verir ki, rayonun icra başçısı, adı tez-tez qalmaqallarda hallanan Mahir Quliyevin fermerləri ərazidə aqropark tikiləcəyi adı ilə aldatması təsdiqini tapıb.\nFermerlərin torpaqlarını əlindən alaraq guya, hansısa şirkətə verəcəyini və aqroparklar tikiləcəyini vəd edən M.Quliyevin dediklərinə inanmayan mülkiyyət sahiblərinin dediklərinə görə, icra başçısı torpaqların hər hektarını 100 manatdan başqalarına satmaqdadır.\nBu barədə BakuPost.az-a danışan fermer, Azərbaycanın məşhur müğənnilərindən olmuş Xanhüseyn Hüseynov deyib ki, icra başçısı ona aid olan Babaş qışlağından bir neçə hektar ərazini Cəlilabad sakininə satıb.\nFermer bildirir ki, 7 il əvvəl 50 hektar ərazini 15 illik icarəyə götürüb. İcarə müddətinin bitməsinə hələ 8 il qalsa da, icra hakimiyyəti onun torpaqlarını ələ keçirib:\n"İndi sənədlə-sübutla mənim icarəmdə olan torpaqları satıblar. Hazırda Cəlilabaddan olan biri həmin ərazidə tikinti aparır. Bizə yalandan deyirdilər ki, guya, aqroparklar olacaq və bu, Prezidentin sərəncamıdır. Fikirləşdik ki, əgər, bu dövlət layihəsidirsə və cənab İlham Əliyev belə uyğun görübsə, bizim etiraz etməyimiz yersiz olar. Amma indi görürük ki, bu, icra başçısının fırıldağıdır. Kimin ağlına gələr ki, icra başçısı Prezidentin adından istifadə etməyə cürət edər. Sən demə edə bilirmi. Bizim qanuni istifadəmizdə olan, təsərrüfat sahəmizi əraziləri pulla başqalarına satır”.\nX.Hüseynov deyir ki, Babaş qışlağı deyilən örüş sahəsi fermerlərdən məhkəmə qərarı olmadan, qanunsuz şəkildə alınır.\nOnun sözlərinə görə, bununla bağlı müxtəlif yerlərə müraciət etmələrinə baxmayaraq, məsələ həll olunmur: "Bu məsələni mətbuata da çıxardıq, amma Mahir Quliyev öz bildiyini edir. 1 hektarı 100 manatdan satır. Özü də bura örüş sahəsidir. Bunlar isə torpaqları əkin sahəsi kimi satır”.\nOnu da deyək ki, 58 nəfər fermer məsələ ilə əlaqədar Prezident İlham Əliyevə müraciət edib. 6 nəfər isə icra hakimiyyətini məhkəməyə verib və məhkəmə onların xeyrinə qərar çıxarıb.\nQeyd edək ki, Xanhüseyn Hüseynov öz dövrünün məşhur müğənnilərindən olub. O, dillər əzbəri olan 50-dən artıq mahnının müəllifidir. Onun irsini indi oğlu, "Xalq ulduzu” yarışmasının qaliblərindən olan İlham Xanhüseynoğlu davam etdirir.


Taglar: maraqlı süni intellekt texnologiya informasiya texnologiyaları robotlar\nSüni intellekt və robotların inkişafı yeni avtomatlaşdırma dalğası yaradır. Maşınlar mürəkkəb təfəkkür bacarıqları tələb edən müxtəlif çətinlikli tapşırıqlarda insanlar kimi işləyə bilir və hətta onları üstələyirlər. Bu proses ekspertlərin gözləntilərindən daha sürətli inkişaf edib. Təəccüblü deyil ki, işəgötürmənin kəmiyyət və keyfiyyətində bunun mümkün əks effektləri ciddi narahatlıqlar doğurur. Donald Tramp administrasiyasına görə ticarət ABŞ-da istehsalat işlərinin itirilməsinə başlıca səbəb olaraq qalır. Lakin iqtisadçılar son üç onillikdə ABŞ-da istehsalat işlərinin 80% itirilməsinə işçi sayının azaldılması və məhsuldarlığı artıran texnoloji yeniliklərin səbəb olduğunu, ticarətin isə ikinci yerdə gəldiyini deyirlər. Belə olan halda bir sual yaranır: biz texnologiyanın çoxlu işsizlər kütləsi və ya “işsiz gözəl həyat” yaratdığı, artan işçi kütləsinin təhsil və bacarıqlarına rəğmən orta sinif insanların qazancı qədər qazanmayacağı işsiz gələcəyə doğru gedirik? Cavab hər ikisi də ola bilər.\n1990-2007-ci illər arası bu mövzuda ən son geniş araşdırma avtomatik idarə edilən, yenidən proqramlaşdırıla bilən və çoxfunksiyalı sənaye robotlarının yayılması işəgötürməyə və maaşlara zərbə vurdu.Avtomatlaşdırma artan peşələrdə işçiləri əvəz etdikcə işlərin kəmiyyət və keyfiyyətinə olan təsiri artacaq. Yeni “McKinsey Global İnstitute”nun tətqiqatına görə belə əvəzetmə üçün çoxlu yer var. 46 ölkəni və qlobal işçi qüvvəsinin 80 %-i əhatə edən tətqiqatın nəticəsinə görə yalnız 5 %-dən az iş yeri təmamilə avtomatlaşdırıla bilər. Lakin bütün iş yerlərinin 60 %-i bugünki texnologiyalara görə əsas tapşırıqların və fəaliyyətlərin ən azı 30 %-i avtomatlaşdırıla bilər. Yaxın müddətdə avtomatlaşdırmaya ən çox həssas olan fəaliyyətlər “data” toplanması və emalı, həmçinin, strukturlaşdırılmış müntəzəm əl ilə görülən və fiziki fəaliyyətlər, proqnoz verilən ətraf mühit kimi müntəzəm idrak tələb edən tapşırıqlardır. Belə işlər indi ABŞ-da maaşların 51 %-ni əhatə edir və hotel və ərzaq servislərini, istehsalatı və pərakəndə ticarəti əhatə edən çox işçi işə götürən sektorlarda ən geniş yayılıb. Makkinzeyin hesabatı bir tərəfdə tapşırıqların maaşları və tələb olunan bacarıq səviyyəsi arasında mənfi nisbətini, digər tərəfdə də onların avtomatlaşdırması potensialını tapıb. Avtomatlaşdırma aşağı maaşlı müntəzəm tapşırıqları aşağı və orta bacarıqlı işçilərə tələbatı azaldır, texniki və problemyönlü bacarıqlar tələb edən abstrakt tapşırıqları yerinə yetirən yüksək bacarıqlı, yüksək qazanclı işçilərə isə tələbi artırır. Qısaca desək, texnoloji dəyişiklik bacarıqyönümlüdür.\nÖtən 30 ildə,ə bacarıqyönümlü texnoloji dəyişiklik işəgötürmənin və maaşların polyariyasiyasını artırdı, orta işçilər real maaşlarının durğunluğu problemini yaşadılar və ali təhsil almayan işçilər real maaşlarında əhəmiyyətli dərəcədə azalmadan əziyyət çəkirlər. Bu polyarizasiya işçi gəlirlərinin paylanmasında bərabərsizliyi artırır, əvəzində isə,ə ümumi gəlir bərabərsizliyininin artımına gətirib çıxarır. İşəgötürənə əmək haqlarında və gəlirlərdəki bərabərsizlik, artan ağıllı robotların potensial effektləri barədə yaranan narahatlıq siyasətçilərə avtomatlaşdırmanın yavaşlamasına çağırışlar edir. Misal olaraq: robotlar üçün vergi tətbiqi. Belə siyasət innovasiyalara və məhsuldarlığa xələl gətirə bilər. Texnoloji inkişafı qəfəsə salmaqdansa, siyasətçilər işini itirənlərə kömək etmək üçün tədbirlər görsələr daha yaxşı olar. Bunlara misal olaraq: əmək haqqı sığortası, gəlir dəstəyi və sosial təhlükəsizlik şəbəkəsi, həyatını yenidənqurmaq üçün kreditlər və portativ sağlamlıq daxil olan təhsil və təlim proqramları və pensiya mənfəətini misal göstərmək olar. Avtomatlaşdırmanın daha ədalətli paylanmasından əldə edilən gəlir və sərvətdən yararlanmaq üçün, daha qabaqcıl vergi və köçürmə siyasətlərinə də ehtiyac yaranacaq.


Aprelin 11-də Azərbaycan Respublikasının Prezidenti yanında Dövlət İdarəçilik Akademiyası və “Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyinin birgə təsis etdikləri Qarabağ Araşdırmalar Mərkəzində Ali məktəb tələbələri üçün “Ermənistan-Azərbaycan, Dağlıq Qarabağ münaqişəsi: tarixi kökləri, mərhələləri və həlli perspektivləri” proqramı üzrə növbəti qısamüddətlı kurslara yekun vurulmuşdur.\nAprelin 1-dən - 11-dək davam edən kursların bu dəfəki dinləyiciləri Bakı Slavyan Universitetinin tələbələri olmuşlar. Sonuncu mühazirəni Azərbaycan Respublikasının Prezidenti Administrasiyasının ictimai-siyasi məsələlər söbəsinin müdiri, professor Əli Həsənov “Münaqişəsinin nizama salınması istiqamətində aparılan danışıqlar prosesində Azərbaycan dövlətinin mövqeyi” mövzusunda oxumuşdur. Münaqişənin nizama salınması prosesində Erməniştanın təcavüzkar siyasətindən, qeyri-konstruktiv müvqeyindən danışmaqla yanaşı, Azərbaycanın apardığı diplomatik səylərini, son vaxtlar dövlətimizin hücum diplomatiyasına üstünlük verdiyini qeyd edən Əli Həsənov eyni zamanda dinləyicilərin nəzərinə çatdırmışdır ki, Azərbaycan Prezidenti İlham Əliyev bu işğal, etnik təmizləmə siyasəti və ərazilərimizin müvəqqəti olaraq itirilməsi ilə heç vaxt barışmayacağını bildirməklə yanaşı, öz torpaqlarımızı azad etmək üçün tam əsasımızın olduğunu və bunun beynəlxalq hüquq normaları ilə təsdiq etdiyini vurğulamışdır. Bu səbəbdən biz Dağlıq Qarabağ uğrunda Azərbaycan dövlətinin, Azərbaycan Prezidentinin yürütdüyü böyük siyasətə dəstək verməliyik. Ermənilərin Cənubi Qafqazda yeritdikləri təcavüz siyasətinə ağıl və intellektlə yanaşmaq lazımdır. Eyni zamanda, biz həm də güclü olmalıyıq. İqtisadi güc Azərbaycanın qurtuluş missiyasının əsasını təşkil edir. Bununla yanaşı, Əli Həsənov tələbələrin nəzərinə çatdırdı ki, biz, dövlət başçısının Azərbaycan vətəndaşları, ziyalıları, ictimaiyyəti qarşısında qoyduğu və dəfələrlə vurğuladığı missiyanı - hücum diplomatiyasını yaddan çıxarmamalı, təcavüzkar Ermənistanın bütün dünyada ifşa olunmasına nail olmalıyıq.\nKurslarda “Azərbaycan Respublikası Dağlıq Qarabağ Bölgəsinin Azərbaycanlı İcması” İctimai Birliyinin Qarabağ Araşdırmalar Mərkəzinin rəhbəri, Dövlət İdarəçilik Akademiyasının dosenti Elçin Əhmədov “Ermənistanın Azərbaycana qarşı ərazi iddiaları və təcavüzkarlıq siyasətinin tarixi kökləri və mərhələləri”, AMEA Tarix İnstitutunun professoru, tarix elmləri doktoru Kərim Şükürov “Ermənilərin Azərbaycan torpaqlarına köçürülməsi və onun nəticələri”, Azərbaycan Respublikası Prezidentinin İşlər İdarəsinin Prezident Kitabxanasının şöbə müdiri, AMEA Tarix İnstitutunun Qarabağ şöbəsinin böyük elmi işçisi Nazim Mustafa “XX əsrin əvvəllərində ermənilərin azərbaycanlılara qarşı təcavüzü (1905-1906)”; tarix elmləri doktoru, professor Solmaz Toqidi-Rüstəmova “Azərbaycanlıların soyqırımı (1918-1920-ci illər); Azərbaycan Respublikasının Prezidenti yanında Dövlət İdarəçilik Akademiyasının "Tarix" kafedrasının müdiri, dosent Firdovsiyyə Əhmədova “Ermənistanın Azərbaycana qarşı ərazi iddiaları (1918-1923-cü illər)”; Tarix elmləri doktoru, professor, millət vəkili Musa Qasımlı "Sovet dövründə Ermənistanın azərbaycanlılara qarşı etnik təmizləmə siyasəti və onun nəticələri (1945-1985)"; “Azərbaycan Respublikası Dağlıq Qarabağ bölgəsinin Azərbaycanlı İcması” İctimai Birliyi İdarə heyətinin üzvü, Xocavənd rayon icra hakiliyyətinin başçısı Eyvaz Hüseynov “Ermənilərin azərbaycanlılara qarşı etnik təmizləmə və soyrırım siyasəti. Qaradağlı soyqırımı”; “Azərbaycan Respublikası Dağlıq Qarabağ bölgəsinin Azərbaycanlı İcması” İctimai Birliyi İdarə heyətinin üzvü, Milli Məslisinin deputatı Elman Məmmədov “Ermənistanın Azərbaycana təcavüzünün genişlənməsi. Xocalı soyqırımı”; Qarabağ Araşdırmalar Mərkəzinin rəhbəri Elçin Əhmədov “Ermənistan-Azərbaycan, Dağlıq Qarabağ münaqişəsi: beynəlxalq təşkilatlar və böyük dövlətlərin mövqeyi” mövzularda proqram üzrə mühazirələr oxumuşlar.


Hənnanə məscidi | islamic mənbələri\nOn آذر, 03, 2013\nHənnanə məscidi məşhur bir məkandır və Nəcəfin şimal tərəfində yerləşir.Məscidin yanında “Əs-səviyyə”adlanan bir yer var ki,Əli (ə)-ın ən yaxın dostları orada dəfn olunmuşdur.\nHənnanə məscidi Nəcəfə daha yaxın olmaqla Nəcəf-Kufə yolunda,şəhərdəki dini elmlər akademiyasının qarşı tərəfində yerləşir.Əli ibn Əbu Talib (ə)-ın pak cənazəsi bu məscidə gətiriləndə məscidin bütün divar-qapıları nalə çəkdilər\nNəcəf, Kərbəla | Baxış: 105 | Tarix: 2013.08.14\nNəcəf , Əmirəlmöminin Əlinin (ə) pak məzarı\nNəcəf şəhəri İraqda Kufədən 10 km qərbdə yerləşir. Əli ibn Əbutalib Kufə ətrafında, bu şəhəri Fərat çayının daşqınlarından qoruyan bəndin yaxınlığında dəfn edilmişdir. Sonralar bu yerdə Nəcəf (ərəbcə “təpə” deməkdir) şəhəri meydana gəlmişdir.\nNəcəf şiələrin müqəddəs şəhərlərindəndir. Şəhərdə məşhur müctəhidlərin tədris etdiyi elm mərkəzləri var.\nKərbəla, İmam Hüseynin (ə) pak məzarı\nKərbəla şəhəri 10 oktyabr 680-ci ildə İslam Peyğəmbərinin (s) əziz nəvəsi İmam Hüseynin (ə) qətlə yetirildiyi məntəqədə salınıb. Məhəmməd peyğənbərin (s) qızı Fatimə (s.ə) və Əli bin Əbu Talibin oğlu Hüseynin (ə) zalım Yesidə beyət etmədiyi üçün qətlə yetirildiyi Aşura günü İslam tarixində xüsusi əhəmiyyətə malikdir.\nI Müaviyə hakimiyyətdə olduğu müddətdə özündən sonra oğlu I Yezidin xəlifə təyin olunması calışırdı. Tərəfdarlarına özündən sonra oğluna itaət etmələri barədə göstərişlər verirdi. 680-cı ildə I Müaviyənin vəfatından sonra I Yezid xəlifə təyin olundu. I Yezid xəlifə təyin olunan kimi Mədinə şəhərinin valisinə məktub göndərdi. Məktubda Yezid şəhər valisinin İmam Hüseynə deyil, ona tabe olmasını tələb edirdi. Əks halda, valinin öldürməklə hədələyirdi. Vəziyyətin gərgin olduğu bu dövrdə İmam Hüseyn (ə) Kufə və Mədinə əhalisindən onu dəstəklədilərini bildirən məktublar alırdı. İmam Hüseyn (ə) öz ardıcılları və ailəsi ilə Kufə istiqamətində yola çıxır. Kərbəlada tərəflər arasında yaşanan döyüşdə İmam Hüseyn (ə) daxil olmaqla 72 nəfər şəhid edilir.\nNəcəfdəki Vadis-Səlam qəbirstanlığı | Baxış: 18 | Tarix: 2013.07.07\nNəcəfdəki Vadis-Səlam qəbirstanlığı\n“Biharul-ənvar” və “İrşadul-qulub” kitablarında yazılır ki,Əli (ə) Kufənin arxa tərəfinə (Nəcəfə) baxıb dedi : “O,torpağın xüsusiyyəti budur ki,qəbirlər ölüləri sıxmaz,qəbir sorğu-sualından amanda olarlar.”\nBaşqa bir rəvayətdə deyilir ki,Əli (ə) Kufənin arxa tərəfinə – Vadis-Səlama baxıb dedi : “Səni görmək çox xoşdur.”\n“Cəvahir” kitabının müəlifi yazır : “Ustadlarımdan biri Miqdad (r.ə)-dən belə nəql edir ki,xeyli sayda hədis varid olub ki,imamların şərəfli qübbələrində dəfn olunmaq qəbir sorğu-sualını və əzabını uzaqlaşdırar.”\nRəvayət edilib ki,Həzrət Adəm (ə) və Həzrət Nuh (ə) kimi peyğəmbərlərin sümükləri Vadis-Səlama köçürülmüşdür.Həmçinin,Həzrət Hud (ə) və Həzrət Saleh (ə)-da Vadis-Səlamda dəfn edilmiş,orada ziyarətgahları mövcuddur.\nRəvayətlərdən anlaşılır ki,Vadis-Səlamda basdırılan hər bir möminin ruhu digər pak ruhlara qovuşar.Vadis-Səlam qəbirstanlığı Əli (ə)-ın ziyarətgahından azca aralı yerləşir ki,bu da onun əzəmət və müqəddəsliyini artırır.


Restoranda pulu kim ödəməlidir? – MALİYYƏ ETİKETİNİN 10 QAYDASI - FED.az\nRestoranda pulu kim ödəməlidir? – MALİYYƏ ETİKETİNİN 10 QAYDASI\n11:46 30 Mart 2018\nRomantik və işgüzar görüşlərdə, dostlarla şam yeməyində və ya işdəki rəhbərliklə nahar yeməyində hesabı kim ödəyəcəyi ilə bağlı dəqiq qaydalar yoxdur.\nFED.az xəbər verir ki, amma maliyyə etiketi üzrə mütəxəssislər bu vəziyyətlər üçün ən yaxşı variantı seçməyə imkan verir.\nÜmumiyyətlə, az qala bütün hallar üçün vahid qayda belədir ki, hesabı dəvət edən tərəf ödəyir. Amma heç də bütün hallar bu qaydaya aid deyil.\n1. Görüşə gələn xanım hesabı yarı bölməyi təklif etməlidirmi?\nHələ təqribən 10 il bundan əvvəl bu sualın cavabı məlum idi: hesabı kişilər ödəməlidir. Amma bu gün həmin cavabı birmənalı demək olmaz. Hazırda bəzən xanımlar öz müstəqilliklərini nümayiş etdirir, bəzən isə oğlanlar avropasayağı qaydalara əməl edərək xərclərinə qənaət edir və maliyyə məsələlərində xanımlarla «tərəfdaşlıq» edirlər. Maliyyə məsləhətçiləri belə vəziyyətlərdə xanımlara məsləhət görürlər ki, onları yeməyə dəvət edən kavalerə özünü göstərməyə mane olmasınlar: Xanımların öz müstəqilliklərini göstərmək üçün başqa imkanları həmişə olacaq».\nEləcə də bax: Mağazada satıcılara nə zaman ehtiyac yaranır?\nÜmumiyyətlə isə romantik görüşlərdə hesabı kişiyə gətirirlər və hesabı da o ödəyir. Amma əgər xanım qətiyyətlə öz pulunu ödəmək istəyirsə, onun seçiminə hörmətlə yanaşıb belə imkan vermək lazımdır. Ya da, xanımlar ofisianta çaypulu verməklə prosesi dəstəkləyə bilərlər.\nBununla yanaşı, məsləhətçilər əmindirlər ki, xanımlar, hətta onları dəvət etsələr belə, görüşə pulsuz getməsinlər: «Xanımın üzərində həmişə kifayət qədər pul olmalıdır ki, bəzi görünməyən hallar ortaya çıxarsa pulunu özü ödəyə bilsin».\n2. Bəs oğan və qız sadəcə dostlardırsa?\nBu məsələdə hər şey aydındır, hər kəs öz pulunu ödəyir: «Burada məşhur qayda işə düşür, dostluğun hesaba aidiyyatı yoxdur». Hərçənd Azərbaycanda bunu təsəvvür eləmək çətindir. Amma əgər «mən dəvət edirəm» ifadəsi səslənibsə, hesabı dəvət edən tərəf ödəyir.\n3. İşgüzar naharın pulunu kim ödəməlidir?\nİşgüzar etiketdə, cins rol oynamır, kişilər və qalınlar bərabər hüquqlu həmkarlardırlar, stats isə yalnız vəzifədən asılıdır. Ona görə də bu hallarda naharın pulunu dəvət edən tərəf ödəyir.\n«Əgər heç kim dəvət etməyibsə, və tərəflər sadəcə görüşü restoranda keçirməyi qərara alıblarsa, («gəl restoranda oturub hər şeyi müzakirə edək») hər tərəf öz pulunu ödəyir.\nBununla yanaşı, maliyyə məsləhətçiləri bildirirlər ki, adətən mühüm görüşlərə tərəfdaşları dəvət edirlər ki, əməkdaşlığa başlasınlar, ona görə də xərclər özünü doğruldur. Üstəlik, işgüzar görüşlərin pulunu şirkətin hesabına yazmaq olar, yəni faktiki olaraq hesabı şirkət ödəyir: «Amma əgər qarşı tərəf öz pulunu ödəməkdə təkid edirsə, bu nəyinsə uğurlu olmaması barədə düşünmək üçün siqnaldır».\n4. Rəis nahara dəvət edirsə, pul qabı götürmək lazımdırmı?\nƏgər romantik görüşlərə pulsuz getmək lazım deyilsə, rəislə nahara hökmən kartla getmək lazımdır. Bu halda da «nahara dəvət edirəm» və «bir yerdə nahar edək» ifadələrini dəqiqləşdirmək vacibdir. Mütəxəsislər bildirir ki, nahar işgüzar günün davamıdırsa, ilk dəfə onun pulunu rəis ödəyə bilər. Amma belə halar təkrarlanırsa, «tərəfdaşlıq formatına» qayıtmaq lazımdır: «Yəni hər kəs öz pulunu ödəməlidir»\n5. Bilmirsən nahara dəvət edirlər, yoxsa çağırırlar – NƏ ETMƏLİ?\n«Belə qeyri-müəyyənlik şam yeməyi və nahardan olan müsbət təəssüratları tamamilə korlaya bilər. Ona görə də bu məsələni hələ restoranın girişində dəqiqləşdirmək lazımır – dəvət ediblərsə pulunuz ödəniləcək, tərəfdaş naharıdırsa, hər kəs öz pulunu ödəyəcək»-deyə ekspertlər bildirir.\nƏgər ofisiant hesabı gətirirsə, amma sizin dəvət etmədiyiniz masa yoldaşı özünü görməməzliyə vurur və ödəmədə iştirak etmək istəmirsə, onda, ekspertlərin fikrincə, artıq söhbət etmədən hesabı ödəməlisən: «Ofisiantın yanında ödənişi kimin edəcəyini müzakirə etmək yaxşı deyil. Amma gələcəkdə belə partnyorla əməkdaşlıq edib-etməmək barədə yaxşı-yaxşı fikirləşmək lazımdır»\n6. Restoranda ayrı-ayrı hesab istəmək mədəniyyətsizlik deyil ki?\nBütün ekspertlər bildirir ki, naharın hesabı gələndə ofisiantdan hesabı ayrı-ayrı gətirməsini istəmək heç yaxşı əlamət deyil. Əgər belə bir fikriniz varsa, bunu ofisianta əvvəlcədən, sifariş verməzdən əvvəl bildirmək lazımdır.\n7. Stol yoldaşı hesab hökmən ödəmək istəyirsə nə etməli?\nGüzəştə getmək – deyə ekspertlər məsləhət görürlər: «Çünki bizim pullarla davranışımız bizim daxili tələbatlarımızı göstərir. Ola bilər ki, məhz bu anda tərəfdaşınız sizə qarşı ehtiram göstərmək və ya minnətdarlığını bildirmək istəyir. Belə halda qarşı tərəfin pul ödəməsinə razılaşın, ona təşükkür edin, amma eyni zamanda bunu vərdişə çevirməməyi də xahiş edin.\nƏslində mübahisə etmək və ətrafdakıların diqqətini cəlb etmək ümumiyyətlə yaxşı deyil: «Gələcəkdə yenə nahara dəvət etmək və ya hədiyyə ilə bu hadisəni kompensasiya etmək olar».\n8. Hansı hallarda başqasının hesabına nahardan imtina etmək lazımdır?\nƏgər qarşı tərəfin səxavəti sizdə diskomfort yaradırsa və siz özünüzü borclu sayırsınızsa, belə təkliflərdən hökmən imtina etməlisiniz: «Hiss edəndə ki, sizdən bunun əvəzində nəsə gözləyirlər və özünüzü pis hiss edirsinizsə, imtina edin».\nEləcə də bax: Viza istəyənlər üçün - SOSİAL ŞƏBƏKƏ TƏLƏBİ\nƏgər siz tərəfdaşla münasibətləri olduğu kimi saxlamaq və məsafə saxlamaq istəfirsinizsə, bu halda da hesabınızı özünüz verməlisiniz: «Əgər münasibətləri dostluğa çevirmək və ya daha da yaxınlaşdırmaq istəmirsinizsə, məhz belə etməlisiniz». Amma hətta qarşı tərəfin təklifindən imtina edəndə də hökmən ona təşəkkür etmək lazımdır.\n9. Restorandakı hesabın ödənməsi qarşı tərəfi borclu edirmi?\nƏlbəttə ki, adamın dəvəti qəbul etməsi və hesabın da dəvət edən tərəfindən ödənilməsi heç kimin üzərinə öhdəlik qoymur və borclu etmir. Hərçənd romantik görüş zamanı kavaler başqa cür düşünə bilər: «Əziz xanımlar, siz kişilərə heç nə ilə borclu deyilsiniz. Əslində kişilər xoşbəxt olmalıdırlar ki, sizin kimi gözəl xanımlarla nahar edirlər. Bu zaman qadının yeganə öhdəliyi gözəl görünmək, qarşı tərəfə nəzakətli olmaq, xoşagələn atmosfer yaratmaq və söhbəti dəstəkləməkdir»-deyə ekspertlər bildirirlər.\n10. Restoranda hesabı ödəməyə pul çatmırsa nə etməli?\nƏgər romantik görüşdə kişinin və ya işgüzar görüşdə dəvət edən tərəfin hesabı ödəməyə pulu çatmırsa, ekspertlər bunun üçün 3 çıxış yolu təklif edirlər.\n1. Sakitcə masadan qalxaraq restoranın administratoru ilə danışmaq və vəziyyəti ona izah etmək lazımdır. Məsələn, ona hansısa əşyanı girov saxlaya bilərsiniz ki, pulu sonra ödəyəsiniz. Bu əşya saat və ya telefon ola bilər. Heç bir halda pasport və şəxsiyyət vəsiqəsini girov saxlamayın.\n2. Dostlara və ya qohumlara zəng edərək vəziyəti izah edib onlardan pul istəyə bilərsiniz. Ya da sizin karta ödəniş etmələrini xahiş etmək olar.\n3. Bunların heç biri alınmırsa, sadəcə xanıma vəziyyəti izah etməli və ondan borc istəmək lazımdır: «Xanımlar isə belə vəziyyətdə borc verməkdənsə, hesabı yarı bölməyi təklif etsələr daha yaxşı olar. Özü də bunu çox korrekt etmək lazımdır ki, qarşı tərəf özünü pis hiss etməsin. Üstəlik, xanımlar gərginliyi aradan tamamilə qaldırmaq üçün bildirə bilərlər ki, gələn dəfə də nahara dəvət təklifini qəbul edəcək və imkan yaradacaq ki, qarşə tərəf özünü doğrulda bilsin».


ehtimal olunan fövqəladə vəziyyətlərdə ilk ediləsi şeylər sözaltı sözlük\n12 yazar 13 başlıq və 20 entry\nQarabağ / yeniliklər + 4 həyatın nə qədər gözəl olduğunun anlaşıldığı anlar mehmet pişkin asılılıq yaradan oyunlar 5 #sözaltı art chloe ting qadınların xoşladığı kişi ətirləri boşa keçən gün yazarların hal-hazırda dinlədikləri musiqilər 2 respublikaçı alternativ partiyası coveri originalından daha yaxşı olan mahnılar 2 ilham əliyev qarabağı azad etsə olacaqlar 4 10 noyabr 2020 azərbaycanın ıı qarabağ savaşında qalib gəlməsi 4 kamran əsədov 7 güldürən dialoqlar gecəyə bir mahnı paylaş 3 duyğusunu paylaşmayan insan 2 azərbaycan və gürcü dillərində ortaq sözlər 3 eşidilməkdən bezilən şeylər 10 kaş ki ölməyəydi deyilən məşhurlar 2 we only write english to this topic 4 sözlük yazarlarının super gücləri 4 christian pulisic ölüm döşəyi yazarların paylaşmaq istədikləri musiqilər 6 26 noyabr 2020 bdu-dan tələbə qovulması 14 nikola tesla a hidden life afro-türklər 2 bildungsroman intihar edəcək insanı fikrindən döndürəcəklər 7 sözaltı günlük 3 dahi qadınlar 3 məsuliyyət 4 sözlük yazarlarının dinləməkdən bezmədiyi mahnılar 5 prezervativ taxarkən boşalmaq yalan dünya prezervativ alarkən utanmaq 2 sehirli göbələklər 2 childish gambino tipsiz oğlanı yaraşıqlı göstərən amillər 5 xəyal qırıqlığı 2 söz6 telegram qrupu (qeyri-rəsmi) 2 abunə olunası youtube kanalları 8 sözaltı sözlük instagram səhifəsi sözlük tarixçəsi işə yarayan internet saytları donatien marilyn vos savant bayram kərimov panama\nehtimal olunan fövqəladə vəziyyətlərdə ilk ediləsi şeylər\n1. fövqəladə vəziyyətlərin ən yuxarısı apokalips ssenariləridi. virus, meteorid, asteroid təhlükəsi, zəlzələ, ya da bomba həyəcanı ehtimal olunan real proqnozlardı. bu sıralamaya nüvə bombasını aid etmirəm, birincisi, hələ ki real təhlükə sayılmır qlobal olaraq. ikincisi, nüvə bombası atılıbsa, deməli atılıb. deyiləcək və ediləcək başqa bir şey olduğunu düşünmürəm.\npaytaxt olduğuna və əhali sıxlığına, strateji məntəqələrinə görə bakını misal götürək. deyək ki, bu və bu kimi hallardan biri baş verib, ya da verəcək, əhali pəjmürdə olub pərən-pərən düşərək bakını tərk edib. şəhərdə həyat dayanmaq üzrədi. küçə işıqları közərib sönməyə hazırlaşır. prospektlərdə, şoselərdə hərəkətdə olan bir dənə də maşın görünmür.\n- əgər etibarlı sığınacağın (zirzəmi, çox da göz önündə olmayan qaraj və ya hansısa yeraltı tikili) varsa, ediləcək ilk iş maşın və yanacaq tapmaqdı. sığınacağın yoxdusa, bu tövsiyə ikinci sayılır. get sığınacaq tap. yük daşımaq üçün maşın pick-up olsa, daha yaxşıdı. və ya marketlərə, obyektlərə mal daşıyan kuzovlu "qazel"kimilərdən də ola bilər.\n- yanında ən azı bir nəfərlə get hara gedirsənsə. əgər təhlükə ehtimalı bir neçə gün qabaqcadan bildirilibsə, gözlənti böyükdüsə, etibar etdiyin dostlarından( təhlükə artıq baş veribsə, sağ qalanlardan) çox da böyük olmayan bir qrup topla (əgər liderlik qabiliyyətin varsa və həyatda qalmaq instinktin onlardan güclüdüsə).\n- çalış, ya da çalışın ki, qrupda bir nəfər tibbdən başı çıxan olsun. yüngülvari olsa da, olar. cəhənnəm, baytar olsun.\n- sığınacaq, maşın həll olunubsa, qrup bir neçə yerə ayrılmalıdı. sığınacaqda iki nəfər qalmalıdı. ümumiyyətlə, nə olursa-olsun, bu cür vəziyyətlərdə heç kim təkbaşına qalmamalıdı. 7-ci sinif qızları tualetə birgə getdiyi kimi siz də tək qalmamağa çalışın. tibbdən başı çıxan o qaqaşa bir nəfər özünə güvənən qoşulub ətrafdakı bütün aptekləri gəzib işə yarayan hər şeyi yığmalıdılar.\n- qrupdan iki-üç nəfər mütləq hansısa maşınla ovçu dükanlarını gəzməlidi. ölkədə silah satışı olmadığı üçün, silah sayılacaq şeylər bu dükanlardadı. tüfəng, snayper tüfəngi, saçma (seçmə), mərmi, binokl və bu kimi ləvazimatları toplamaq lazımdı.\n- bütün planlar eyni anda həyata keçirilməlidi. rabitə sistemləri hələ də qüvvədədisə, nə yaxşı. çox güman, belə hallarda mobil rabitələr iflic olur. adi qurban bayramında şikəst gününə düşür, qaldı ki fövqəladə vəziyyətdə. onda allah verib naqilli ev telefonlarına. hər qrup getdiyi obyektə çatanda, əgər orda da naqilli telefon varsa və sistem çökməyibsə, sığınacaq sayılan evlə əlaqə saxlamalıdı.\n- aptek və ovçu dükanlarından sonra yazılsa da, bəlkə ən vacib əməliyyat budu - ərzaq toplamaq. mütləq şəkildə, əldə olan, qabağına çıxan ən böyük nəqliyyat vasitəsini ayırmaq lazımdı buna. market, supermarket, qarşına nə çıxırsa, girməlisən. supermarketlər, təbii ki, həmişə prioritetdi. ərzaqlarıın istifadə müddəti daha uzun olur. mütləq və mütləq şəkildə ən birinci yığılacaq şey su bidonlarıdı. götürə biləcəyin qədər yox, obyektdə olan bütün su bidonlarını, daha sonra suyu əvəzləyən içkiləri götürmək lazımdı. konservlər. gözəl konservlər. istifadə müddəti uzun və saxlama şəraiti daha əlverişli olduğu üçün konservlərə üstünlük vermək lazımdı. dəmir qablaşdırmada olanları deyirəm, yaşıl noxud bankasını yox. daha sonra ərzaq ailəsinə daxil edə bildiyiniz hər şeyi götür. dənli bitkilər kimi. yığ nə gəldisə. marketə girən kimi kolbasaya hücum eləmə. qreçka o günlərdə daha önəmlidi yəni.\n- alov və ocaq üçün mütləq yanıcı, yandırıcı şeylərdən toplamaq lazımdı. kibrit, alışqan. xırda şeylərdi onsuz da. üç qutu yığsan, qucaqda da aparmaq olar.\n- mən olsam, marketdən çıxanda kassaların üstündəki siqaretləri də apararam özümlə. more, prima, yavadan başqa.\n- qrupundan iki nəfər aptekdə, iki-üç nəfər də silah dalınca gedib. bu barədə rahatsan. amma narahat ol ki, şəhərdə tək ağıllı siz deyilsiz. sizin kimi onlarla qrup artq formalaşıb və onlar da dərman, silah və ərzaq axtarır. şəhər artıq şəhər deyil, cəngəllikdi və siz rəqibsiz. gözdə-qulaqda olmaq lazımdı.\n- sağ-salamat dərmanlar, silahlar, ərzaqlar gəlib çıxdı sığınacağa. indi bu qalanı möhkəmləndirmək lazımdı. əgər tutduğunuz mövqenin ətrafında nisbətən hündür binalar varsa, binalar arasındakı boşluğu bağlamaq lazımdı. giriş mütləq möhkəmləndirilməlidi. və... və mütləq ərazinin ikinci çıxışı olmalıdı.\n- bakı dağlıq ərazi olduğu üçün əslində yaxşı olardı ki, sığınacaq bakının yüksək nöqtələrində olsun. məsələn, yasamal, əhmədli və s. hündür bölgələri.\nqalan şeyləri sonra edit eləyərəm\n02.06.2018 02:16, qarğıdalı\n2. allaha dua etmək, onsuz axır əlbət öləcəksən.\n03.06.2018 20:46, yeddi milyarddan biri\n#sözaltı Art 0\nqızla getməyə babat yerlər 14\nmodellər üçün fotoqraf 2


türkiyə üçün darıxma səbəbləri sözaltı sözlük\ntürkiyə üçün darıxma səbəbləri\n1. 1) LCW - əslində ümumiləşdirilmiş anlamda yazdım bunu. tekstil cənnətidi. çox ucuz qiymətlərə normal adam vidinə girmək olur. hansı ki, civar ölkələrdə həm bu qədər seçim yoxdu, həm də qiymətlər çox bahadı.\n2) 24 saat açıq ve evə servis edən lokantalar - bu məsələdə türkiyə digər ölkələrdən çox qabaqdadı. həm mətbəxləri çox genişdi (akdeniz mutfağı, güneydoğu mutfağı, tatlılar ve s.), həm dadlıdı yeməklər, həm də ki, 24 saat servis var.\n3) bankacılığın və elektronik ticarətin çox gəlişmiş və güvənilir olması - avropa ölkələrində necədi bilmirəm, ama gittigidiyor.com, sahibinden.com, hepsiburada.com kimi saytlar, hər yerdə bankamatiklərin olması, demək olar ki, bütün işləmləri cib telefonu ilə həll edə bilmə rahatlığı böyük üstünlükdü.\n4) nargilə (a.k.a qəlyan)\n5) kafelər - hər yerdə səviyyəli və ucuz kafelərin olması. bir çox ölkədə bu yoxdu.\n13.02.2016 00:57, cizız krayst\n2. ən bəsitindən Sıra mədəniyyəti.\n13.02.2016 01:26, why so serious qadan alım?


Mediada islahat reallığı… və islahata dəstək populizmi\nAzərbaycan mediasında islahatlar. Baxıram, son günlər mövzuya xüsusi maraq var. Əlbəttə, maraq olmalıdır. Ölkə Prezidenti cənab İlham Əliyev oktyabrın 15-də keçirdiyi iqtisadi müşavirədə məmurların bir-biri ilə rəqabətində mətbuatın bir növ, alətə çevrildiyini bildirib, məsələnin yolverilməzliyini, hətta dözülməzliyini vurğulayıb.\nÜmumən dövlət başçısının media ilə əlaqədar hər fikri, belə desək, “yol xətirəsi”dir. Əslində onun istər kütləvi informasiya vasitələrimizin dünya standartlarına cavab verən fəaliyyət mahiyyətinin zəruriliyinə, istərsə də jurnalistlərimizin peşəkarlıqlarının artırılmasına, hazırlıq səviyyələrinin yüksəldilməsinə, xüsusən də xarici dil biliklərinin gücləndirilməsinə dair zaman-zaman bölüşdüyü düşüncələr böyük islahatçılıq motivinə köklənir. Prezident işıqlı, parlaq simadır, yenilikçidir, yeni fikirlərə açıqdır. O, jurnalistikanın qlobal informasiya məkanındakı çəkisini hər kəsdən daha gözəl qiymətləndirməyi bacarır. Yəni dövlət başçımızın media həssaslığının islahatçılıq ruhunu hər zaman hiss etmişik. Nəzərə alaq ki, ölkədə bu sahədə əldə edilən uğurların hərəkətverici qüvvəsi, ideya örnəyi də məhz cənab İlham Əliyevdir.\nBizə at izinin it izinə qarışdığı cəmiyyət, bunun media cameəsindəki təzahürü lazım deyil. Bəli, illərdir obyektiv reallıqlardandan danışırıq. Bildiririk ki, Azərbaycanda reklam bazarı demək olar, yox səviyyəsindədir, mediamız iqtisadiyyatımızda zəif təmsil olunur, qəzet yayımı sahəsindəki vəziyyət ürəkaçan deyil. Vaxtilə KİVDF də məhz ona görə yarandı ki, mətbuat bazar iqtisadiyyatının mənfi təsirlərindən sığortalansın. Müəyyən mənada sığortalandı, dirçəldi, inkişaf etdi. Yaşadığımız regionun KİV-ləri ilə hər hansı paralellər aparmaq niyyətindən uzağam. Əlbəttə, üstünük. Amma nəyə görə özümüzü zəiflərlə müqayisə etməliyik? Biz daha güclü olmalıyıq. Bəlkə KİVDF-ni ələ keçirib, qurumun hazırkı 4 milyonluq büdcəsini 40 milyona çatdırmağı düşünməklə vəziyyətdən çıxmaq mümkündür?! Mümkündür, amma bunun adı islahatmı olacaq?\nSosial elan və reklamların KİV-də bölüşdürülməsinə dair beynəlxalq təcrübənin tətbiqini vacib saymışıq. Mətbuat Şurasının İdarə Heyətinin oktyabrın 18-də keçirilmiş iclasında səslənmiş təkliflərdən biri də bu idi ki, dövlət qurumlarının büdcələrində təbliğat məqsədilə ayrılmış vəsaitin həmin qurumların özlərinin təsis etdikləri KİV-lərə deyil, ictimai rəyə real təsiri olan media orqanlarına yönləndirilməsi təmin edilməlidir. Burada söhbət daha böyük miqyaslı vəsaitdən gedir. Göründüyü kimi, əlverişli şəraitin yaradılması və qanunvericilik tədbirləri vəhdətdə olmalı, bir-birini tamamlamalıdır. Nəzərə alaq ki, biz KİV-lərə dövlət dəstəyinin ümumiyyətlə göstərilmədiyi, hər bir media orqanının özünü müstəqil şəkildə təmin etməyi bacardığı mərhələyə çatmağı hədəfləyirik. Bu, hələlik mümkün deyil və buna görə günahkar yalnız KİVDF-dirmi?\nKİVDF tənqid edilir. Razıyam, iş olan yerdə tənqid də olmalıdır. Ancaq tənqid obyektiv xarakter daşısa, daha səmimi görünər. Qoy, jurnalistlər üçün tikilmiş binadan mənzil sahibi olan 400 nəfərdən biri desin ki, bunun müqabilində KİVDF-də kiminləsə bir stəkan çay içib? Hansı redaktor Fonddan yardım alarkən kiməsə bir manta pul qaytarıb? Hansı jurnalist müsabiqədə yer tutarkən aldığı mükafatı kiminləsə bölüşüb?\nKİVDF “Azərbaycan Respublikasında kütləvi informasiya vasitələrinin inkişafına dövlət dəstəyi Konsepsiyası”na uyğun tədbirlər görür. Jurnalistlər üçün müsabiqələrin təşkili, KİV-lərin layihələrinin maliyyələşdirilməsi qurumun işinin ana xəttidir. Amma fəaliyyət dairəsi genişlənməlidir. Onlayn jurnalistikanı kənarda saxlamaq olmaz. Bu məqsədlə mediaya dövlət büdcəsindən ayrılan vəsaitin artırılmasını dəfələrlə təklif etmişik.\nJurnalistlər dövlət tərəfindən evlə təmin olunurlarsa, bu, media təmsilçilərinin sosial müdafiəsini gücləndirməyə yönələn tədbirdir. Yəni mənzil-məişət şəraitinin yaxşılaşdırılmasına ona görə önəm verilir ki, cəmiyyətin informasiya tələbatının ödənilməsinin təminatçısı olan jurnalistlərin əməyi stimullaşsın, qayğıları azalsın, onlar daha məhsuldar işləsinlər. Bu gün islahatçılığı inkarçılıq kimi anlayan bəzi yaşlı-gənc dostlarımız zamanında buna da qarşı çıxırdılar. Halbuki vaxtilə prosesin içərisindəydilər. Fikir bildirirdilər və fikirlərinə hörmətlə yanaşılırdı. Təklifləri həyata vəsiqə qazanırdı. Sonra nə oldu? Bu gün onları hərəkətə gətirən iddiaları özünü göstərməyə başladı. Ona görə də media sahəsində zaman-zaman tutulmuş islahat xəttini, prosesi məhz dövlətin apardığı üçün, tənqidə məruz qoyanların hazırda musiqilərini islahatçılıq notlarına kökləmələri şübhəlidir, səmimiyyətdən uzaqdır. İndi də görünü, nəyəsə ümüd edirlər...\nSosial şəbəkədə profil yaradaraq cənab Həsənov barədə hədyanlar yayanlar, müxtəlif aşağılayıcı fikirlər irəli sürənlər heç şübhəsiz, “sən get, mən gəlim” kimi kor məntiqin, yarıtmaz qisasçı baxışların tərəfdarlarıdır. Belələrinin söz və ifadə azadlığını, plüralizmi, şəffaflığı irəli sürən baxışları bəşəri dəyərlərlə uğursuz imitasiyadan başqa bir şey deyil.\nBir daha bildirirəm ki, cənab Əli Həsənov Azərbaycan dövlətinə, dövlətçiliyinə, Prezident İlham Əliyevin müəyyənləşdirdiyi kursa tam sadiqliyi ilə seçilən uğurlu və səriştəli iş icraçısıdır. Bu keyfiyyəti onun ictimai-siyasi xadim, parlaq dövlət adamı statusunu təsdiqləyən ən mühüm göstəricidir. Gəlin, ədalətli olaq. Dövlət idarəçiliyinə, medianın cəmiyyətdəki roluna, ümumən medianın mahiyyətinə obyektiv prizmadan yanaşaq. İslahata ən böyük dəstəyimiz elə bu olar.\n28 Oktyabr 2019 21:36 700\n2 Dekabr 2020 18:49 203\n2 Dekabr 2020 18:48 217\n2 Dekabr 2020 18:21 224\n2 Dekabr 2020 17:34 259\n2 Dekabr 2020 17:23 266\n2 Dekabr 2020 17:22 266\n2 Dekabr 2020 17:10 266\n2 Dekabr 2020 16:14 273\n2 Dekabr 2020 16:13 280\n2 Dekabr 2020 15:15 350


Böyrək sancısının ən çox hallarda səbəbi böyrək daşı xəstəliyi, hidronefroz və nefroptozdur (bu halda yuxarı sidik yollarında urodinamika pozulur). Böyrək sancılarını qan laxtalanması ilə sidik axarının tutulması, böyrək vərəmində kazeoz kütlələr, şişlər, həmçinin, polikistoz və digər böyrək və sidik axarı xəstəlikləri törədə bilərlər. Simptomlar kompleksinin inkişafında aparıcı rol işemiyalı sidik yolları spazmasının, böyrək kapsulu fibroz dartılması və böyrək yatağı reflyuksunun payına düşür.\nTutmalar çox vaxt qəfildən bel nahiyəsində güclü ağrılar şəklində inkişaf edir, lakin bəzən əvvəlcə böyrək nahiyəsində artan diskomfort olur. Yerimək, qaçış, motosikl sürmək, ağırlıq qaldırmaq bir çox hallarda tutmaya səbəb olurlar, lakin o sakitlikdə də baş verə bilər. Ağrının intensivliyi tezliklə artır, xəstə ağrıdan özünə yer tapmır, əlləri ilə ağrılı böyrünü tutaraq bərkdən zarıyır. Ağrı bel nahiyəsində lokallaşır, sonra sidik axarı yolu ilə aşağı keçir, qasıq nahiyəsinə və cins üzvlərinə vurur. Sidik araşdırmalarında, adətən, eritrositlər və azacıq zülal tapılır, bəzən konkrementlər, duzlar və qan olur.\nÇox vaxt sidik axarı daşlarında böyrək sancısı bağırsaq parezinin kəskin halına oxşar olaraq qarında ağrılarla müşaiyət olunur. Belə hallarda appendisit, xolesistit, bağırsaq keçilməzliyi və pankreatitlə diaqnostikanın differensiallanması asan olmur, bundan əlavə tutma adətən ürəkbulanması və qusma ilə müşaiyət olunur, sidikdə eritrositlərin olması isə heç də appendisitin olmasını inkar etmir. Əgər kiçik ölçülü daş sidik axarının aşağı şöbəsindədirsə və ya böyrək sancısı qumun çıxması ilə bağlıdırsa, tez-tez sidik ifrazatı siqnalları gəlir. Tutma üşütmə, hərarətin yüksəlməsi, taxikardiya, leykositoz və EÇS-nin yüksəlməsi ilə müşaiyət oluna bilər. O tez qurtara bilər və ya bir neçə saat çəkə bilər.\nBöyrək sancısı diaqnozunu ağrının xarakterik lokallaşması və yayılması, əllə böyrək nahiyəsinə toxunduqda artması, sidik dəyişiklikləri, xromosistoskopiya və venadaxili uroqrafiya əsasında müəyyən edirlər. Böyrək-daş xəstəliyində və hidronefrozda tutma gündüzlər və gecələr ola bilərlər (xəstələr istənilən formada yata bilirlər), nefroptozda ağrı daha çox gündüzlər olur (xəstələr ağrıyan böyürləri üstündə yatmağı xoşlayırlar). Xromosistoskopiyada tutma zamanı xəstəlik olan tərəfdə indiqokarmin ayrılmır və ya onun ayrılması xeyli ləngiyir. Bəzən sidik axarının başlanğıcında şiş, qansızma və ya sıxılmış daş olur. Tutmalarsız hidronefrozda indiqokarmin ayrılması həmişə ləng, nefroptozda isə, adətən, normal gedir.\nVenadaxili uroqrafiya – böyrək sancısı diaqnostikasının və onun differensial diaqnostikasının (qarın nahiyəsi üzvlərinin kəskin cərrahi xəstəlikləri) ən qiymətli üsuludur. O, nefrolitiazda daşı tapmağa və sidik yolları dəyişikliklərini müəyyənləşdirməyə imkan verir, hidronefrozda –böyrəyin patoloji sürüşməsi və sidik axarının əyilməsi. Venadaxili uroqrafiya, həmçinin, böyrək sancılarının digər, daha nadir səbəblərini araşdırmağa imkan verir.\nMüalicəni istilik verilməsindən (37-39 C temperaturda qrelka, vanna), spazmolitik və ağrıkəsici vasitələr. Tutmanı dəf etmək üçün əzələdaxilinə baralgin məhlulu 5 ml miqdarında vurulur və gündə 3 dəfə daxilə 0.5q baralqin qəbul olunur və ya dəri altına 0,1 % -li atropin 1ml miqdarında 2%-li promedol 1ml və ya 2%-li pantopon 1ml (və ya 1%-li morfin məhlulu 1ml) vurulur. Uzunçəkən tutmalarda toxum kanalçığını (uşaqlıq boyunun dairəvi birləşdiricisini) zədələnmə tərəfindən novokain blokadası etmək məqsədəuyğundur. Hərarətin yüksəlməsi ilə müşaiyət olunan böyrək sancısında göstəriş xəstəxananın uroloji şöbəsidir və orada müalicə məqsədilə sidik axarının kateterizasiyası aparıla bilər.\nVaxtında və adekvat müalicədə məqsədəuyğundur.\nTarix: 16.01.2015 / 11:47 Müəllif: Aziza Baxılıb: 82 Bölmə: Urologiya


Azərbaycan kapital bazarı infrastrukturunun təkmilləşdirilməsi üzrə mühüm yeniliklər təqdim edilib - Biznes portal Finance Time\nBakı, FinanceTime. Cari ilin 27 may tarixində “Baku Boulvard Hotel”də “Azərbaycan kapital bazarı infrastrukturunun təkmilləşdirilməsi” mövzusunda tədbir keçirilib. Tədbirdə Azərbaycan Respublikasının Maliyyə Bazarlarına Nəzarət Palatası və “Raiffeisen Bank International” (RBI) arasında kapital bazarlarının, depozitar və klirinq-hesablaşma əməliyyatlarının təkmilləşdirilməsi üzrə əməkdaşlığa dair anlaşma memorandumu imzalanıb. Anlaşma memorandumunu Palatanın İdarə Heyətinin sədri vəzifəsini icra edən cənab İbrahim Alışov və RBI-nin Qiymətli kağızlar xidmətləri qrupunun rəhbəri cənab Attila Szalay - Berzeviczy imzalayıblar.\nRBİ Mərkəzi və Şərqi Avropada qiymətli kağızlar üzrə ticarətsonrası sistemi və kastodian xidmətləri yüksək səviyyədə təklif edən banklardan biridir. Palata tərəfindən xarici investorların yerli bazara cəlb edilməsi məqsədilə Milli Depozit Mərkəzi ilə Avropanın qabaqcıl beynəlxalq banklarından biri olan (RBI) arasında nominal saxlayıcı hesablarının açılması nəzərdə tutulur. Palatanınİdarə Heyətininsədri vəzifəsini icra edən İ.Alışov çıxışındaRBI ilə əməkdaşlığın aparılması və qarşılıqlı depozitar əlaqələrin qurulması nəticəsində bankın xidmət göstərdiyi iri institusional investorlar, investisiya fondları, iri broker-diler şirkətlərinin ölkəyə gəlmədən və depo hesab açmadan nominal saxlayıcı hesabları vasitəsilə Azərbaycan qiymətli kağızlarına investisiya etməsinin mümkün olacağını qeyd edib.O bildirib ki, xarici investorlarRBI vasitəsilə MDM-də açılacaq nominal saxlayıcı hesablardan istifadə etməklə və təkmil klirinq-hesablaşma sistemləri vasitəsilə əməliyyatlarını məsafədən həyata keçirə biləcəklər. Bu isə öz növbəsində xarici investisiyaların ölkəyə cəlb edilməsinə,iqtisadiyyatın neftdən asılılığının azalmasına, həmçinin ölkənin tədiyyə balansında müsbət saldonun artımına təkan verəcəkdir.Azərbaycan Respublikasının İqtisadi İslahatların Təhlili və Kommunikasiya Mərkəzinin İcraçı direktoru cənab Vüsal Qasımlı təqdim edilən yeniliklərin qiymətli kağızlar bazarının inkişafına təkan verəcəyini vurğulayıb.\nEyni zamanda,tədbirdəPalata tərəfindən “Qiymətli kağızlarla klirinq və hesablaşmalar üzrə hesablaşma agenti modeli”nin təqdimatı həyata keçirilib və modelin tətbiq edilməsi üzrə“Qiymətli kağızlar və törəmə maliyyə alətləri üzrə klirinq və hesablaşmaların aparılmasına dair Kollektiv Saziş” imzalanıb.Yeni model qiymətli kağızlar bazarında hesablaşmaların kommersiya bankları tərəfindən həyata keçirilməsi, hesablaşma rejimlərinin optimallaşdırılması və ümumilikdə, hesablaşma prosesinin iştirakçıları arasında münasibətlər sisteminin tamamilə müasir və mütərəqqi prinsiplər əsasında yenidən formalaşdırılmasını nəzərdə tutur. İ.Alışov qeyd edib ki, qiymətli kağızlar bazarında aparılan əməliyyatlar üzrə pul hesablaşmalarının kommersiya bankları tərəfindən həyata keçirilməsi bazarda bir sıra fundamental yeniliklərə səbəb olacaq.Bu yeniliklər nəticəsində hesablaşmaların daha səmərəli və operativ aparılması mümkün olacaq ki, bu da həm emitentlərin, həm də investorların xərclərini azaltmaqla yanaşı, onlara likvidliyi çevik idarəetmə imkanı yaradacaq. Eyni zamanda qeyd edilmişdir ki, yeni modelin tətbiqi nəticəsində investisiya şirkətləri ilə kommersiya bankları arasında faydalı, şəffaf və qarşılıqlı etimada əsaslanan əməkdaşlıq mühitinin formalaşmasına zəmin yaranır və hesablaşma risklərinin qarşısının alınması üzrə qanunvericiliklə müəyyən edilmiş bütün mexanizmlərin real tətbiqi imkanları artır. Yeni modelə əsasən hesablaşma zamanı aktivlərin əvvəlcədən deponentləşdirilməsinə zərurət qabaqcıl beynəlxalq təcrübəyə uyğun olaraq qiymətli kağızların təkrar bazarında tamamilə aradan qalxacaq, bu da öz növbəsində bazarda likvidliyin daha səmərəli tənzimlənməsini təmin edəcək.


AZƏRBAYCAN RESPUBLİKASININ DÖVLƏT ARXİVİ\nTelefon: (+99412) 433 86 84\nArxivin direktoru SƏRDAROV EMİN MƏMMƏDAĞA OĞLU\nTelefon: (+99412) 533 20 40\nArxivin direktor müavini BABAYEVA SİMA KƏRİM QIZI\nTelefon: (+99412) 433 70 24\nARDA-nin qısa tarixi\nArxivdə 1.581 fond, 589.378 iş mühafizə edilir. Sənədlərin xronoloji dövr 1917 – 2011-ci illəri əhatə edir.\nArxivin əsası Azərbaycan SSR Xalq Maarif Komissarlığı yanında Mərkəzi Dövlət Arxivinin yaradılması haqqında Azərbaycan İnqilab Komitəsinin 1920-ci il 6 dekabr tarixli dekreti ilə qoyulmuşdur.\n“Azərbaycan SSR Mərkəzi arxiv idarəsi haqqında Əsasnamə”yə uyğun olaraq 1930-cu il aprelin 19-da həmin arxivin tarix-inqilab şöbəsi ləğv edilmiş və onun əsasında Oktyabr inqilabı arxivi yaradılmış, 1938-ci ildən arxiv Oktyabr inqilabı və sosializm quruculuğu Mərkəzi Dövlət Arxivi adlandırılmışdır. 1992-ci ildən Azərbaycan Respublikası Mərkəzi Dövlət Ən Yeni Tarix Arxivi, 1994-cü ildən isə Azərbaycan Respublikası Dövlət Arxivi adlanır.\nArxivin ilk fondları Azərbaycan Xalq Cümhuriyyəti hökümətinin və Bakı kommunasının fəaliyyətini əks etdirən sənədlərdən ibarətdir. Burada Xalq Cümhuriyyəti Parlamentinin fəaliyyətini əks etdirən sənədlər lazımınca mühafizə olunur. Parlamentin stenoqrafik hesabatları (dekabr 1918 - aprel 1920) cümhuriyyət hökumətinin qanunvericilik orqanının, demokratik şəraitdə xalqın əksəriyyətinin istək və arzularını nəzərə almaqla keçirdiyi müzakirələr, qəbul etdiyi qanunlar haqqında müfəssəl məlumat verir. Azərbaycan parlamentinin yaranması, hərbi məhkəmə, müxtəlif idarələrdə törədilən sui-istifadə hallarının istintaqı üzrə xüsusi təftiş istintaq komissiyasının yaradılması, Azərbaycan vətəndaşlığı, Bakı şəhərində dövlət universitetinin təsis edilməsi, Şuşada pulsuz xəstəxana, epidemiya ilə mübarizə və qaçqınlara tibbi yardım üçün 12 dəstənin təşkili, Azərbaycan Respublikasının Qərbi Avropada, Amerikada, Almaniyada və Sovet Rusiyasında diplomatik missiyalarının təsis edilməsi və s. xüsusilə maraqlıdır. Həmin fondlarda hökumətin daxili işlər, hərbi, dövlət nəzarəti, əmək, torpaq va dövlət əmlakı, ədliyyə, yollar, maliyyə, ticarət və sənaye nazirliklərinin sənədləri cəmləşmişdir. Bakı qubernatoru idarəsinin, Şuşa, Zəngəzur, Cavad və Cəbrayıl qəzaları müvəqqəti general-qubernatorluğunun, Bakı və Gəncə quberniyaları qəza rəisləri idarəsinin, Azərbaycan məhkəmə palatasının, Azərbaycan məhkəmə palatası prokuroru dəftərxanasının, Bakı dairə məhkəməsi prokuroru dəftər-xanasının, Bakı şəhər upravasının, Bakı polismeysterliyi idarəsinin, Gəncə torpaq və dövlət əmlak idarəsinin və s. fondları tədqiqatçılar arasında böyük maraq doğurur.\nAzərbaycan Xalq Cümhuriyyətinin fəaliyyəti ilə bağlı İstanbulda Azərbaycan nümayəndə heyətinin başçısı M.Ə.Rəsulzadənin cümhuriyyət xarici işlər naziri M.Hacınskiyə məlumatı, Azərbaycan Respublikasının İstanbuldakı fövqəladə nümayəndəsi və səlahiyyətli naziri Ə.Topçubaşovun diplomatik söhbətləri haqqında qeydlər, Paris Sülh Konfransında Azərbaycan nümayəndə heyətinin başçısı Ə.Topçubaşovun konfransın sədri J.B.Klemensoya notası, Paris Sülh Konfransında Ə.Topçubaşovun Azərbaycanın müstəqilliyi, iqtisadiyyatı və etnik tərkibi haqqında memorandumlarının ABŞ prezidenti T.V.Vilsona təqdimatı, Gürcüstan Respublikası ilə Azərbaycan Respublikası arasında hərbi-müdafiə sazişi, Azərbaycan - Ermən istan konfransının iclas protokolları, Azərbaycan Respublikası ilə Ermənistan Respublikası arasında sülh sazişı və s. çox əhəmiyyətlidir.\nCümhuriyyət hökumətinin Daxili İşlər Nazirliyinin sənədləri toplanan fondda o dövrdə nazirliyin fəaliyyəti haqqında müəyyən təsəvvür yaranır. Nazirlik kabinetlə birlikdə 1918-ci il iyunun 16-da Tiflisdən Yelizavetpola (Gəncə), həmin il sentyabrın 16-da isə Bakıya köçüb. 23 ay ərzində nazirliyin bölmələri oğruların, əliəyrilərin, müftəxorların, cinayətkarların aşkara çıxarılıb zərərsizləşdirilməsi, respublikanın şəhər və kəndlərində sabitlik yaradılması sahəsində apardıqları işlər mühafizə vahidlərində öz əksini tapıb.\nErmənilərin xalqımıza qarşı törətdikləri vəhşilikləri sübut edən xeyli sənəd də fondlarda saxlanılır: Bakı kommunası dövründə erməni silahlı dəstələrinin və bolşeviklərin Bakıda, Şamaxıda, Qubada və s. törətdikləri vəhşiliklər haqqında fövqəladə təhqiqat komissiyası üzvlərinin məruzələri, şahidlərin dindirilməsi haqqında protokollar, məhv edilmiş müsəlman kəndlərinin siyahısı, erməni silahlı dəstələri tərəfindən müsəlman əhalisinin məhv edilməsi barədə İrəvan quberniyası Vedibasar rayonu müvəkkilinin cümhuriyyət hökumətinin başçısı F. Xoyskiyə ərizəsi, Ararat Respublikası ordusunun, yerli ermənilərin və daşnak quldur dəstələrinin müsəlman əhalisi üzərində zorakılığı barədə Yeni Bayazid qəzasının 26 müsəlman kəndli əhalisinin Azərbaycan hökumətinə müraciətləri, Gəncə quberniyasının Zəngəzur qəzasında mütəşəkkil erməni silahlı dəstələrinin dinc kənd əhalisinə basqınları haqqında fövqəladə istintaq komissiyası üzvünün məruzəsi, Qars vilayəti və İrəvan quberniyasının müsəlman əhalisi üzərində Ermənistan hökumətinin vəhşilikləri barədə Qars vilayəti müsəlman milli şurası müvəkkilinin cümhuriyyət hökumətinin xarici işlər nazirinə memorandumu və s.\nAzərbaycan SSR-in yaranma və inkişafını işıqlandıran nadir sənədlər Azərbaycan İnqilab Komitəsinin fondlarında cəmləşmişdir. Burada İnqilab Komitəsi iclaslarının protokolları, dekretləri, qərarları və əmrləri, protokollara əlavələr, Azərbaycan İnqilab Komitəsinin sədri N.Nərimanovun xalq təsərrüfatının bərpası, mədəni inqilabın həyata keçirilməsi, xalqın maddi rifahının yüksəldilməsi məsələlərinə dair komissarlıqlarla idarələrlə, qəza inqilab komitələri ilə yazışmaları mühafizə olunur.\nAzərbaycan Respublikası Mərkəzi İcraiyyə Komitəsinin fondunda Sovetlərin 1921-1937-ci illərdə keçirilmiş bütün doqquz qurultayının sənədlərinin əsilləri, Azərbaycan Konstitusiyasının qəbulu tarixinə, Azərbaycan MİK-in bütün çağırışlar üzrə sessiyalarına və s. aid qiymətli sənədlər saxlanılır. Azərbaycan MİK Rəyasət heyəti iclaslarının protokolları və bunlara əlavə edilən materiallar bu ali hakimiyyət orqanının sovet, təsərrüfat quruculuğu və mədəni quruculuq sahəsindəki fəaliyyətini hərtərəfli səciyyələndirir.\nAzərbaycan SSR Ali Soveti fondunun sənədləri respublikada ali dövlət hakimiyyəti orqanının qanunvericilik fəaliyyətini əks etdirir. Burada Azərbaycan SSR-in qanunları və qanunvericiliyinin əsasları, onların araşdırılmasına, müzakirə və təsdiqinə dair sənədlər, Ali Sovetin sessiyalarının, onun rəyasət heyətinin, daimi komissiyalarının protokol və stenoqramları mühafizə edilir.\nArxivin 20-ci ildən sonrakı dövrü əhatə edən fondlarında Azneftkomun yaradılması və neft sənayesinin milliləşdirilməsi haqqında dekret, 1921-1935-ci illərdə Azneft sisteminin təşkilində baş verən dəyişiklikləri əks etdirən çoxsaylı sənədlər, o cümlədən əmr və təlimatlar, əsasnamələr, Azneftin təsərrüfat hesabı ilə işə keçirilməsi, sahə müəssisələrinin yoxlanılması və direktiv orqanlarda müzakirəsi və s. barədə çoxlu sənəd saxlanılır. Azərbaycan neft sənayesinin, neftmaşınqayırma sənayesinin, sahənin elektrikləşdirilməsinin vəziyyəti və inkişafı məsələlərinin ittifaq orqanlarında müzakirəsi təhriri məruzələrdə, protokollarda, stenoqrafik hesabatlarda, planlarda öz əksini tapmışdır.\nArxivdə geologiya, neft və qaz kəşfiyyatına dair xeyli sənəd var. O cümlədən Abşeronda neft ehtiyatı haqqında, Puta, Masazır, Bulaqşor, Ziyilniri, Sulutəpə, Novxanı, Quşxana, Netfçala, Fatmayi, Qaraçuxur, Qala, Pirsaat, Xıdırlı və s. yataqların kəşfi və istismara verilməsi barədə sənədlər diqqəti cəlb edir.\nSonrakı illərdə, xüsusilə II Dünya müharibəsi illərində Azərbaycan neftçilərinin misilsiz qəhrəmanlığı, yeni qazma üsullarının tətbiqi, dənizdə neft hasilatı, neftayırma və neft kimyası zavodlarında yeni məhsulların buraxılması, Azərbaycan neftçilərinin yeni-yeni kəşfləri, onların beynəlxalq aləmdə tanınması, simpozium və konqreslərdə çıxışları, Bakı neftçilərinin düşmənin dəf edilməsinə səfərbər olması haqqında sahə həmkarlar ittifaqlarının arayışları, neft sənayesi işinin müharibə dövrünün tələblərinə uyğun olaraq yenidən qurulması, hərbi təyyarələrin, tankların buraxılması üçün vəsait toplanması barədə Azneftkombinat rəisinin əmri, 1941-ci il tapşırıqlarının yerinə yetirilməsi haqqında arayış, L.Şmidt (Səttərxan) adına zavodun yeni, mürəkkəb neft avadanlığı buraxılmasını mənimsəməsi, hospitallara hamilik, cəbhə ilə digər əlaqələr və s. barədə maraqlı sənədlər arxivdə qorunub saxlanmaqdadır.\nRespublika kənd təsərrüfatı, sovxozlar, tədarük, meşə təsərrüfatı xalq komissarlıqlarının (nazirliklərin), su təsərrüfatı idarəsinin, qəza Sovetləri icraiyyə komitələrinin torpaq şöbələrinin, pambıqçılıq ittifaqları trestlərinin, kənd təsərrüfatı kollektivləri ittifaqının, rayon ittifaqlarının, kredit və kənd təsərrüfatı kooperasiyası cəmiyyətlərinin fondlarındakı sənədlər Azərbaycanda kənd təsərrüfatının inkişaf tarixini əks etdirir. Burada kəndlərə göndərilən 25 mincilərin işi, zərbəçi kolxozçuların qurultayları, kənd təsərrüfatının ayrı-ayrı sahələrinin inkişafı haqqında qiymətli məlumatlar toplanmışdır.\nYollar və rabitə xalq komissarlıqlarının, habelə Azərbaycan Dəmir yolu İdarəsinin, Xəzər Gəmiçilik İdarəsinin və Hava donanmasının fondlarında respublikada nəqliyyat və rabitənin inkişafı məsələlərinə dair müxtəlif məlumatlar vardır.\nTikinti və memarlıq tarixi haqqında məlumat almaq istəyənlər Azəbaycan SSR tikinti işləri üzrə Dövlət komitəsinin fondunu vərəqləyə bilərlər. Bu sənədlər respublikada əsaslı tikintini, o cümlədən sənaye, kənd təsərrüfatı və sosial-mədəniyyət obyektləri, memarlığın müasir inkişafını səciyyələndirir.\nKeçən əsrin 20-ci illərində Azərbaycanda sənayenin milliləşdirilməsi, bərpası və inkişafında müəyyən rolu olmuş Ali Xalq Təsərrüfatı Şurasının (AXTŞ) fondu (1920, 2 may – 1932, 29 mart) hökumətin iqtisadi siyasətini, onun idarə olunmasını özündə əks etdirən sənədlərlə zəngindir. 20-ci illərin axırlarında respublika sənayesinin xeyli hissəsi Şuraya tabe olan trestlər vasitəsilə idarə olunduğundan onların sənədləri mühüm əhəmiyyət kəsb edir: buraya “Azərsənayekombinat”, “Azəruntrest”, “Azərdövləttextikinti”, “Azərmetalsənaye”, “Azərpaltar”, “Azərdövlətmeşə”, “Azərbalıq”, “Azərtoxuculuq”, “Azərtütün”, “Azəripək”, “Biyan”, “Sement”, trestlərinin və səhmdar cəmiyyətlərin sənədləri daxildir.\nİctimai təşkilatların, xüsusilə onlardan ən kütləvi olan həmkarlar ittifaqlarının kompleks sənədləri, həmkarlar ittifaqı Azərbaycan və Bakı şuralarının, respublika komitələrinin fondları ilə təqdim olunur. Zəhmətkeşlərin sosializm yarışının meydana gəlməsi və inkişafı, Staxanov hərəkatı və əməyə yeni münasibətin digər formaları bu sənədlər vasitəsilə işıqlandırılmışdır.\nArxivdə xeyli miqdarda şəxsi mənşəli fondlar da vardır. Bunlar Sovet İttifaqı qəhrəmanları M.Bağırovun, A.Vəzirovun, H.Hüseynovun, A.Quliyevin, M.Quliyevin, S.Kazımovun, X.Məmmədovun, Ə.Piriyevin; əmək qəhrəmanları Q.Əmirovun, F.Ağayevin, İ.Hüseynovun, U.Cavadovun, S.Qaziyevanın, S.Nağıyevin, A.Novruzovun, Azərbaycanın ilk təyyarəçi qadınları L.Məmmədbəyovanın, S.Nuriyevanın, Z.Seyidməmmədovanın və başqalarının şəxsi fondlarıdır.\nDövlət Arxivində Azərbaycan tarixini öyrənmək üçün mənbə olan çox qiymətli sənədlər cəmlənmişdir. Azərbaycan Dövlət Arxivi hal-hazırda yeni, müasir qiymətli sənədlərin komplektləşdirilməsi işini səylə davam etdirir və müstəqil Azərbaycan Respublikasının tarixinə aid sənədlərlə daha da zənginləşir.


Sual 9 - “Bizə Quran yetər” anlayışı düzgündürmü? » Yeni İslami Nəsil\n --- Açıq : Bakı +9 °C\t EN (en) RU (ru)\n“Diqqət edin, mənə Kitab və onun bir misli verildi. Diqqət edin, qarnı tox bir adamın kreslosuna söykənərək sizə “Bu Qurana tabe olmaq lazımdır. Onda halal gördükləriniz halal, haram gördükləriniz haramdır (başqa qaynağa ehtiyac yoxdur!)” deməsi yaxındır. Diqqət edin! Allahın Rəsulunun haram etdiyi şeylər, Allah`ın haram etdiyi şeylər kimidir”. (Əbu Davud/Sünnə 6; İbn Macə, Müqəddimə 2; Tirmizi/Elm 10; Əhməd ibn Hənbəl 6/8)\nDiqqət etsək görərik ki, Qurani Kərimdə bir çox ilahi əmrin necə həyata tətbiq ediləcəyi bildirilməmişdir. Onları ancaq Allah Rəsulu səllallahu əleyhi və səlləmin tətbiqətından öyrənməkdəyik. Məsələn Qurani Kərimdə “ölü əti” yeməyin haram olduğu bildirilmişdir. Bu barədə, canlı tutulduqdan sonra öz-özünə ölən balığın istisna olduğunu və onun yeyiləbiləcəyini isə sünnətdən öyrənməkdəyik. Yenə Quranda namaz ibadəti əmr edilməkdə, lakin onun necə qılınacağının təfsilatı; yəni rükət sayları, içində oxunacaq surə və s. kimi xüsuslar, həmişə sünnətdən öyrənilməkdədir.\nQur’ân-ı Kərimde, “Ancaq ayələri dəlil alın, Peyğəmbərin sünnətinə uymanıza gərək yoxdur.” mənasında bir ayə yoxdur. Əksinə, o Haqq elçisinə hər məsələdə uymamız gərəkdiyini əmr edən ayələrr mövcuddur:\nHər kəs özünə doğru yol aşkar olandan sonra Peyğəmbərdən üz döndərib mö´minlərdən qeyrisinin yoluna uyarsa, onun istədiyi (özünün yönəldiyi) yola yönəldər və Cəhənnəmə varid edərik. Ora necə də pis yerdir. (Nisa, 115)\nPeyğəmbər sizə nə verirsə, onu götürün; nəyi qadağan edirsə, ondan əl çəkin. Allahdan qorxun. Həqiqətən, Allahın cəzası çox şiddətlidir. (Həşr, 7)\nPeyğəmbərə itaət edən kimsə, şübhəsiz ki, Allaha itaət etmiş olur. Kim üz döndərsə (qoy döndərsin)! Biz ki səni onların üzərində gözətçi olaraq göndərməmişik. (Nisa, 80)\nSöylə: "Allaha və Peyğəmbərə itaət edin! Əgər üz döndərərsinizsə, şübhəsiz ki, Allah da kafirləri (haqdan üz çevirənləri) sevməz!" (Ali-İmran, 32)\n(Ya Rəsulum!) De: "Əgər siz Allahı sevirsinizsə, mənim ardımca gəlin ki, Allah da sizi sevsin və günahlarınızı bağışlasın. Allah bağışlayandır, mərhəmətlidir!" (Ali İmran, 31)\nEy iman gətirənlər! Allaha və Onun Peyğəmbərinə itaət edin, (Qur´anı, oradakı öyüd-nəsihətləri) eşitdiyiniz halda, ondan üz döndərməyin! (Ənfal, 20)\nAllah və Peyğəmbəri bir işi hökm etdiyi zaman heç bir mö´min kişiyə və qadına öz işlərində başqa yol seçmək (öz ixtiyarları ilə ayrı cür hərəkət etmək) yaraşmaz. Allaha və Onun Peyğəmbərinə asi olan kəs, şübhəsiz ki, (haqq yoldan) açıq-aydın azmışdır! (Əhzab, 36)\nBaxın, ictihat qapısını açan və ayələrdən hökm çıxarmağa imkan verən ayədə nə buyrulur:\n“Əgər o məsələni peyğəmbərə və möminlərdən ixtisas sahibi kimsələrə həvalə etsəydilər, əlbəttə o kimsələrdən hökm çıxarmağa əhil olanlar işin doğrusunu bilərdilər.” (Nisa, 83)\nAyədə keçən “istinbat” yəni hökm çıxarma imkanı, yenə ayədəki ifadəsiylə ulu’l-əmr olan səlahiyyətli şəxslərə tanınmışdır. Nəticə etibarilə, bu ayənin verdiyi icazə ile Allah Rəsulü (s.a.s) ictihat etdikləri kimi, səhabənin səlahiyyətli alimleri də ictihat etmişdirlər.\n“Sadəcə Quranla əməl edərik.” deyən şəxslər Quranın bu ayəsiylə də əməl etmək gərəkdiyini, bunun isə səlahiyyətli şəxslər tərəfindən edilən ictihatlara uymaq mənasına gəldiyini də bilməlidirlər.\nYenə Allah Rəsulu səllallahu əleyhi və səlləm vida xütbəsində buyurmuşdur: “Sizə iki əmanət buraxıram. Onlardan möhkəm sarıldıqca yolunuzu heç vaxt azmazsınız. Bu əmanət, Allah`ın kitabı və Onun Peyğəmbərinin sünnətidir”. (Hakim 1/171,318; Muvatta/Qədər 3)\nBurada Peyğəmbər səllallahu əleyhi və səlləm “sizə yalnız Qurani Kərimi əmanət buraxıram, o sizə yetər” buyurmadı. Çünki Qurani Kərimi sünnə şərh və izah edir. Bu səbəbdən sünnət olmadan İslamı yaşamaq qeyri mümkündür.\n Zənciri qırma! Lakin doğru istifadə et!\n İNQİLABİ AYƏLƏR – 2 (Şura 14)\nSual 2: Allah hər kəsin Özünə ibadət edəcəyi bir nizam yarada bilməzdimi?


Ruslar dinc ukraynalıları pulemyotlar və snayper tüfəngləri ilə öldürüblər! Kiyev yaxınlığında mindən artıq cəsəd aşkar edilib Ruslar dinc ukraynalıları pulemyotlar və snayper tüfəngləri ilə öldürüblər! Kiyev yaxınlığında mindən artıq cəsəd aşkar edilib\nRuslar dinc ukraynalıları pulemyotlar və snayper tüfəngləri ilə öldürüblər! Kiyev yaxınlığında mindən artıq cəsəd aşkar edilib\nHurriyyet.az “Ukrainskaya Pravda” nəşrinə istinadla xəbər verir ki, Ukraynanın Kiyev vilayətində hüquq-mühafizə orqanları artıq 1084 mülki vətəndaşın cəsədini aşkar ediblər. Ölənlərin 75%-nin atıcı silahlarla vurulduğu bildirilr.\nBu barədə məlumatı Kiyev vilayətinin valisi Andrey Nebıtov aprelin 22-də televiziyaya açıqlamasında verib. Nebıtov deyib: “Demək istəyirəm ki, hazırda 1084 cəsəd var. Müstəntiqlərin baxış keçirməsindən sonra nəşlər məhkəmə-tibb müəssisələrinə aparılıb. Ölənlər nə ərazi müdafiə dəstələri, nə də digər hərbi hissələr ilə əlaqəsi olmayan insanlardır. Bu adamların əksəriyyəti, təqribən 50-75%-i atıcı silahlarla – yaşadığı məntəqədən asılı olaraq, ya pulemyotdan, ya adi, ya da snayper tüfəngindən açılan atəşlə öıdürülüb. Həlak olanlardan 300 nəfərə qədərinin kimliyi indiyə qədər müəyyənləşdirilməyib”.\nKiyev vilayətinin bir neçə rayonunun müvəqqəti işğalı zamanı rus işğalçıları insanlıqdan kənar vəhşiliklər ediblər: onlara heç bir müqavimət göstərməyən və heç bir təhlükəsi olmayan dinc sakinləri işgəncə verib və onları qəsdən güllələyiblər.\nXəbər verdiyimiz kimi, dünən Latviya Seymi Rusiya Federasiyasının Ukrayna dövlətinə qarşı hərbi təcavüzünü soyqırımı kimi tanıyıb.


Erməni tədqiqatçı: İnsanlar erməni millətçilərinin uydurduğu saxta tarixə görə məhv olurlar\nBunu Ukraynadan olan tədqiqatçı, əslən Dağlıq Qarabağdan olan Artur Ağacanov bu gün Bakıda keçirilən “Dağlıq Qarabağ münaqişəsi: mənşəyi, sülhməramlılıq və vətəndaş cəmiyyətinin rolu” mövzusunda keçirilən beynəlxalq elmi-praktik konfransda deyib.\nO qeyd edib ki, əsrlər boyu Qarabağ torpağı müxtəlif müharibə və münaqişələr meydanı olaraq qalır: “Bu proseslər nəticəsində onun qədim mədəniyyətinə, məbədlərinə, memarlıq abidələrinə və xalqların irsinə ziyan dəyib. Qarabağ həm də qədim Qafqaz Albaniyası dövlətinin bir hissəsi olub. Bu qədim dövlətin özünün xüsusi mədəniyyəti, tarixi və memarlığı, xristian dünyasının ən qədim kilsələrindən biri olan Alban Avtokefal Kilsəsi olub. Lakin hazırda bu qədim irs ya məhv edilir, ya da erməni mədəniyyəti və tarixi kimi qələmə verilir”.\nTədqiqatçının sözlərinə görə, artıq iki əsrdir ki, Türkiyə, İran və Yaxın Şərqdən olan erməni köçkünləri qədim Qarabağ torpaqlarını özünküləşdirirlər: “Bu dövr ərzində Eçmiədzin kilsəsinin dəstəyi ilə qədim Alban Avtokefal Kilsəsi ləğv edilib. Qanzasar, Amaras (ağ oğlan) və Alban kilsəsinin digər patriarx taxtlarının ləğv edilməsi nəticəsində Qarabağda, eləcə də Cənubi Qafqazda olan çoxsaylı xalqlar, onların mədəniyyəti, məbədləri, kitabları və irsi Eçmiədzin erməni kilsəsinin əlinə keçdi. Bu xalqların bir hissəsi – qıpçaq türkləri, udin, aysor, tat, kürd və s. erməni qriqorianlığını qəbul etmişlər. Lakin onların erməni xalqına və Eşmiədzinə heç bir aidiyyətləri yox idi. Lakin bu xalqların etnik mənsubiyyəti zor gücünə dəyişdirilərək erməniləşdirilib”.\nA.Ağacanov bildirib ki, Qarabağın Azərbaycanın ayrılmaz hissəsi və qədim Qafqaz Albaniyasının tarixinin, xristian mədəniyyətinin bir hissəsi olduğunu dilə gətirən hər kəs həyatı üçün təhlükə ilə üzləşib: “Lakin biz hesab edirik ki, həqiqəti deməkdən çəkinməməli və onun üçün mübarizə aparmalıyıq. Qarabağ problemi həll olunmalıdır. Əks halda bu problemlə bizim övladlar üzləşəcək və artıq onların qanı axıdılacaq”.\nO əlavə edib ki, insanlar erməni millətçiləri tərəfindən uydurulmuş saxta tarixə görə məhv olurlar və bu, davam edir: “Xalqlarımızın başına gələn bəla məhz bu tarixi konsepsiyadan irəli gəlir. Biz saxta tarixi ifşa etməli və qan tökülməsinin qarşısını almalıyıq. Biz Azərbaycanda Alban kilsəsinin və məbədlərdə ibadətin bərpası xəbərini sevinclə qarşıladıq. Yaxın gələcəkdə bu məqsədlə biz Qarabağın taleyi və tarixinə biganə olmayan insanların da qatıla biləcəyi bir təşkilat yaradacağıq”.